ΠΑΤΡΙΑ=ΟΡΘΟΔΟΞΙΑ-ΕΛΛΑΣ: ΛΑΤΡΕΥΟΥΝ ΟΛΕΣ ΟΙ ΘΡΗΣΚΕΙΕΣ ΤΟΝ ΙΔΙΟ ΘΕΟ; ΛΑΜΠΡΟΥ Κ. ΣΚΟΝΤΖΟΥ Θεολόγου - Καθηγητού Ζούμε δυστυχώς στην εποχή της απόλυτης πνευματικής σύγχυσης. Ο ασύλληπτος καταιγισμός της πληροφόρησης και η πανεύκολη πρόσβαση στη γνώση, δημιούργησε έναν πρωτοφανή συγκερασμό ιδεολογημάτων, που όμοιό του δε γνώρισε στο παρελθόν η ανθρωπότητα. Ο χειρότερος ιδεολογικός συγκερασμός έγινε στον τομέα της θρησκευτικότητας. Ο σημερινός άνθρωπος τραυματισμένος πνευματικά από τον αθεϊσμό των περασμένων αιώνων, στράφηκε απρόσμενα προς τη θρησκεία, η αυγή του 21ου αιώνα έφερε αναμφίβολα την «άνοιξη» στην παραγκωνισμένη και κατασυκοφαντημένη θρησκευτική πίστη. Αλλά δυστυχώς η θρησκευτικότητα του σύγχρονου ανθρώπου, παρ’ όλο έντονη, δεν είναι υγιής, διότι είναι συγκερασμός θρησκευτικών ιδεολογημάτων. Και το χειρότερο: είναι αναμειγμένη με τις θρησκευτικές πεποιθήσεις του ευρύτερου αποκρυφιστικού πλέγματος της διαβόητης «Νέας Εποχής». Μια από τις πιο επικίνδυνες πνευματικές καταστάσεις της εποχής μας είναι ο λεγόμενος οικουμενισμός. Πρόκειται για ισχυρή τάση πνευματικής ενοποίησης του κόσμου, η οποία λειτουργεί ως κύρια έκφανση της παγκοσμιοποίησης τα τελευταία χρόνια. Ο οικουμενισμός στηρίζεται στο ιδεολόγημα ότι δεν υπάρχει αντικειμενική αλήθεια στις επί μέρους πίστεις, αλλά ψήγματα αλήθειας και κατά συνέπεια η αλήθεια θα πρέπει να αναζητηθεί στη συνένωση όλων των πίστεων σε μία, ο συγκερασμός των επί μέρους ιδεολογιών θα αποτελέσουν την αλήθεια! Για την ιστορία αναφέρουμε πως τα σπέρματα του οικουμενισμού ανάγονται στη λεγόμενη σχετικοκρατία των άθεων φιλοσόφων του ευρωπαϊκού διαφωτισμού, αυτοί οι οποίοι σύντριψαν κάθε παραδεδομένη αλήθεια του παρελθόντος και πάνω σε αυτά τα συντρίμμια έκτισαν το οικοδόμημα της αντιχριστιανικής πολεμικής. Φυσικά και η χριστιανική πίστη ανήκει, κατά τους θιασώτες του οικουμενισμού, στη «λειψή αλήθεια», διότι αρνούνται καταφανώς τη θεία προέλευσή της, υποβιβάζοντάς την στο επίπεδο των άλλων θρησκειών. Η εμμονή μας ως Ορθόδοξοι να πιστεύουμε και να διακηρύττουμε ότι η Ορθόδοξη Εκκλησία μας είναι η μόνη αληθινή και σώζουσα πίστη, προκαλεί την μήνη και την αγανάκτηση των οικουμενιστών και γι’ αυτό έχουν βάλει ως πρωταρχικό τους στόχο να μας ενώσουν σώνει και καλά με τις άλλες χριστιανικές «εκκλησίες», ήτοι τον παπισμό και την πολυάριθμη πανσπερμία του ευρύτερου προτεσταντικού χώρου. Διετύπωσαν μάλιστα και την άκρως βλάσφημη θεωρία «των κλάδων», δηλαδή ότι όλες οι «εκκλησίες», μαζί και η Ορθοδοξία, συναποτελούν το «δένδρο της αόρατης εκκλησίας»! Δυστυχώς ολόκληρος ο 20ος αιώνας αναλώθηκε για την επίτευξη της πολυπόθητης ένωσης των εκκλησιών. Πρωτοστάτης σε αυτή την προσπάθεια ο παπισμός και ο προτεσταντισμός. Ο μεν πρώτος έντυσε με δογματικό μανδύα τον οικουμενισμό στα πλαίσια της Β΄ Βατικάνειας Συνόδου (1962-1965). Ο δε δεύτερος δημιούργησε το Παγκόσμιο Συμβούλιο Εκκλησιών, το 1948, για να στεγάσει όλες τις «εκκλησίες», μηδέ εξαιρουμένης της Ορθοδοξίας. Απώτερος στόχος του οικουμενισμού είναι, αφού ενώσει τις χριστιανικές «εκκλησίες», να ενώσει και τις άλλες θρησκείες μαζί σε ένα τερατώδες σχήμα, δημιουργώντας την μελετώμενη εδώ και χρόνια εφιαλτική πανθρησκεία της «Νέας εποχής»! Το Βατικανό, ως πρωτεργάτης του οικουμενισμού, εγκαινίασε εδώ και χρόνια την ετήσια διαθρησκειακή συνάντηση της Ασίζης, η οποία κάθε χρόνο φέρνει όλο και πιο κοντά, για την ένωση, τις θρησκείες του κόσμου! Το τραγικό είναι πως στο ισοπεδωτικό άρμα του οικουμενισμού έχει προσδεθεί και η Ορθόδοξη Εκκλησία μας. Υψηλόβαθμοι κληρικοί και καθηγητές και άλλοι «διανοούμενοι», έγιναν φανατικοί κήρυκες της προσέγγισης της Ορθοδοξίας με τις άλλες «εκκλησίες» και το χειρότερο, συμμετέχουν ενεργά σε διάλογο και με τις άλλες θρησκείες. Ο οικουμενισμός έκαμε την εμφάνισή του στον ορθόδοξο χώρο στις αρχές του 20ου αιώνα, με τις γνωστές εγκυκλίους του Οικουμενικού Πατριαρχείου, α) του 1902 προς τους προκαθημένους των Ορθοδόξων Εκκλησιών για την ανάγκη προσεγγίσεως με τις άλλες «εκκλησίες» και β) του 1920, ως συνέχεια της προηγούμενης αποκαλώντας αυτές «συγγενείς και οικείας εν Χριστώ και συγκληρονόμους και συσσώμους της επαγγελίας του Θεού εν Χριστώ» (βλ. αρχ. Παύλου Δημητρακόπουλου, Η Ορθοδοξία μπροστά στη θύελλα του συγχρόνου προτεσταντικού και παπικού οικουμενισμού, Πειραιάς 2011,σελ.22). Η δε συμμετοχή στο Παγκόσμιο Συμβούλιο Εκκλησιών επέτεινε την οικουμενιστική νοοτροπία πολλών ορθοδόξων, ώστε πια να θεωρείται «απόλυτος προορισμός» η ένωσή μας με την ετεροδοξία! Στην παρούσα εργασία θα θίξουμε μια από τις παραμέτρους του οικουμενισμού, η οποία νομίζω ότι ίσως έχει τη μεγαλύτερη σημασία. Η βάση πάνω στην οποία στηρίζεται και οικοδομείται ο οικουμενισμός είναι η θεωρία ότι όλες οι θρησκείες λατρεύουν τον ίδιο Θεό, με διαφορετικό τρόπο, ότι αποτελούν τον «διαφορετικό δρόμο» αναγωγής στο ίδιο Θεό! Έχω τη βεβαιότητα ότι αυτή η θεωρία έρχεται σε ριζική αντίθεση με τη χριστιανική μας πίστη και αποτελεί φρικτή βεβήλωση του μοναδικού απολυτρωτικού έργου του Χριστού για τη σωτηρία του ανθρωπίνου γένους. Διότι, σύμφωνα με αυτό το «αξίωμα», δεν ήταν απαραίτητη η ενσάρκωση του Θεού και το επί γης σωτηριώδες έργο Του. Ότι τελικά ήρθε ο Χριστός στον κόσμο να φτιάξει έναν ακόμα «δρόμο προσεγγίσεως του Θεού», πλάι στους άλλους, μια ακόμη θρησκεία, έστω την καλλίτερη. Κατά συνέπεια, ως ιδρυτής θρησκείας, δεν ξεπερνά την αξία του Ορφέα, του Μωυσή, του Βούδα, του Ζωροάστρη, του Μωάμεθ! Ακόμη δεν είναι επίσης απαραίτητη η πίστη στη θεία υπόστασή Του, η ανθρώπινη φύση του αρκούσε να Τον αναγάγει σε ιδρυτή θρησκείας! Είναι εύκολο λοιπόν να καταλάβει κανείς τον ολισθηρό δρόμο του οικουμενισμού με αυτούς τους απλούς συλλογισμούς, οι οποίοι δεν απέχουν ουδόλως από την πραγματικότητα! Αλλά για μας τους ορθοδόξους δεν τίθενται (δεν θα πρέπει να τίθενται) τέτοια διλλήματα. Ο Κύριος ημών Ιησούς Χριστός δεν ήρθε στον κόσμο να ιδρύσει καμιά θρησκεία, έστω την τελειότερη. Η Εκκλησία Του δεν είναι θρησκευτικό σχήμα, ανάλογο με τις ποικιλόμορφες θρησκείες του κόσμου, παρ’ όλο ότι έχει επικρατήσει, συμβατικά, να θεωρείται και να ονομάζεται ο Χριστιανισμός θρησκεία! Εξηγούμαι, για να μην παρεξηγηθώ. Οι θρησκείες του κόσμου είναι ανθρώπινα δημιουργήματα. Ο πτωτικός άνθρωπος δημιούργησε το φαινόμενο της θρησκείας, ανάλογα με την πολιτισμική του κατάσταση, από εσωτερική ανάγκη, προκειμένου να γεμίσει το τρομερό υπαρξιακό του κενό, το οποίο άφησε στην ψυχή του η απουσία του Θεού μετά την πτώση. Με αυτόν τον τρόπο επιχείρησε να ικανοποιήσει την έμφυτη εσωτερική του παρόρμηση να αναχθεί στο Θεό δημιουργό του. Η νοητική, πνευματική και πολιτισμική του κατάσταση όρισε και το βαθμό ποιότητας της θρησκείας που δημιουργούσε, γι’ αυτό και οι αντιλήψεις όλων αυτών των θρησκειών για το Θεό είναι ατελείς έως απαράδεκτες. Επί προσθέτως η θρησκεία ικανοποιούσε και μετρίαζε τους εσώτατους φόβους του, διότι πίστευε πως με τις διάφορες τελετουργίες μπορούσε να εξευμενίζει το θείον και να το έχει συμπαραστάτη στη ζωή του. Ο απόστολος Παύλος δίνει μια σαφή εικόνα για την πρωτοχριστιανική ανθρωπότητα: «ουκ έγνω ο κόσμος δια της σοφίας τον Θεόν» (Α΄Κορ.1,21). Οι άνθρωποι, παρ’ ότι θρήσκοι, «ελπίδα μη έχοντες και άθεοι εν τω κόσμω (εισίν)» (Εφ.2,12). Η Εκκλησία του Χριστού δεν ιδρύθηκε από τον Θείο ιδρυτή της να εξυπηρετεί τέτοιου είδους (ψυχολογικές) ανάγκες, αλλά για να είναι ο νέος τρόπος «κατά φύσιν» υπάρξεως των ανθρωπίνων προσώπων, «υπάρχειν και υφεστάναι» κατά τον άγιο Μάξιμο τον Ομολογητή (P.G.91,701Α). Να είναι, σύμφωνα με τον απόστολο Παύλο, η «καινή κτίσις» (Εφ.6,16), η αναδημιουργία του κόσμου, ο νέος κόσμος του Θεού, μέσα στον παλιό κόσμο της αμαρτίας και της φθοράς, η νέα κοινωνία των ανθρωπίνων προσώπων με κριτήριο την αγάπη, ως αντικατοπτρισμός της αγαπητικής υπάρξεως του Τριαδικού Θεού. Να είναι η απαρχή, ώστε μελλοντικά να μεταστοιχειωθεί ολόκληρη η δημιουργία «ίνα ει ο Θεός τα πάντα εν πάσιν» (Α΄κορ.15,28). Για να είναι μέσα στον κόσμο, το σώμα του Χριστού, με κεφαλή τον Ίδιο και κύτταρά του τους πιστούς όλων των εποχών (Εφ.5,23), ώστε μέσω της πραγματικής συσσωματώσεώς μας στο θεανθρώπινο αυτό σώμα, να συντελείται η σωτηρία μας και να αξιωνόμαστε της κατά χάριν θεώσεώς μας. Η αγία μας Εκκλησία υπάρχει στον κόσμο για να είναι το υπέρτατο πνευματικό ιατρείο των ψυχών, να θεραπεύει τα τραυματισμένα από την αμαρτία ανθρώπινα πρόσωπα, να τα αναγεννά και να τα καθιστά θεοειδείς υπάρξεις, αντάξια της υιοθεσίας του Θεού (Γαλ.4,5). Ο Θεός της πίστεώς μας, η Παναγία Τριάς, «μία Θεότης εν τρισί υποστάσεσι» σύμφωνα με τη δογματική της Εκκλησίας μας, δεν είναι Θεός καμιάς θρησκείας του κόσμου, διότι οι «θεοί» τους είναι αυθαίρετες νοητικές συλλήψεις, ανύπαρκτοι όντα, δηλαδή είδωλα, και κατά τον απόστολο Παύλο: «θελήματα της σαρκός και των διανοιών» (Εφ.2,3). Αντίθετα ημών των Χριστιανών η πίστη μας στο Θεό, εδράζεται στην αυτοαποκάλυψή Του, μέσω του Κυρίου μας Ιησού Χριστού, του σαρκωμένου Θεού μας. Αυτός μας αποκάλυψε τον αληθινό Θεό και τα μυστήρια της Βασιλείας Του (Ματθ.13,11). Δι’ Αυτού «ο λαός ο καθήμενος εν σκότει είδε φως μέγα» (Ματθ.4,15), καθιστάμενος ο Ίδιος το αέναο «φως τους κόσμου» (Ιωάν.8,12). Προφανώς οι θρησκείες δε «φώτισαν» τον κόσμο! Ο απόστολος Παύλος υπήρξε ο διαπρύσιος κήρυκας της αποκάλυψης του Θεού εν Χριστώ Ιησού: «Το ευαγγέλιον, το ευαγγελισθέν υπ’ εμού, ουκ έστι κατά άνθρωπον, ουδ’ εγώ παρά ανθρώπω παρέλαβον αυτό, ούτε εδιδάχθην, αλλά δι’ αποκαλύψεως του Χριστού» (Γαλ.1,12). Η δια του Χριστού αποκάλυψη του αληθινού Θεού είναι το «ευαγγέλιον της σωτηρίας» (Εφ.1,13) και το «ευαγγέλιον της χάρητος» (Πραξ.20,24), αυτό που στερούνταν η μεταπτωτική προχριστιανική ανθρωπότητα. Οποιαδήποτε, λοιπόν, πίστη σε Θεό που δεν έχει ως πηγή την εν Χριστώ αποκάλυψη λογίζεται (πρέπει να λογίζεται) ως ψευδής και απατηλή, διότι «θεός» εκτός του Τριαδικού Θεού δεν υπάρχει. Οι αναρίθμητοι «θεοί» του παλαιού και του σύγχρονου παγανισμού, όχι μόνον δεν είναι θεοί, αλλά «οι θεοί των εθνών (είναι) δαιμόνια» (Ψαλμ.95,5), τα οποία λατρεύονται αντί του αληθινού Θεού. Ακόμη και ο μονοπρόσωπος «θεός» των λεγομένων μονοθεϊστικών θρησκειών δε μπορεί να λογισθεί ως ο αληθινός Θεός, διότι ο αληθινός Θεός δεν είναι μονοπρόσωπος, αλλά η υπερτέλεια κοινωνία αγάπης των τριών Θείων Προσώπων, όπως μας αποκάλυψε ο ενανθρωπήσας Λόγος Του. Εφ’ όσον ο «θεός» τους δεν είναι ο εν Χριστώ αποκαλυμμένος Τριαδικός Θεός, δεν είναι ο αληθινός Θεός, διότι σύμφωνα με τον ευαγγελιστή Ιωάννη, «τις εστιν ο ψεύστης, ει μη ο αρνούμενος ότι Ιησούς ουκ έστιν ο Χριστός; ούτος εστίν ο αντίχριστος, ο αρνούμενος τον Πατέρα και τον Υιόν. Πας ο αρνούμενος τον Υιόν ουδέ έχει τον Πατέρα» (Α΄Ιωάν.2,22-23), και διότι «τρεις εισίν οι μαρτυρούντες εν τω ουρανώ, ο Πατήρ, ο Λόγος και το Άγιον Πνεύμα, και ούτοι οι τρεις εν εισί … ότι αύτη εστιν η μαρτυρία του Θεού» (Α΄Ιωάν.5,7-9). Κατά συνέπεια, «ουδείς Θεός έτερος ει μη εις» (Α΄Κορ.8,5), ο Τριαδικός, κατά τον απόστολο Παύλο και όποιος λατρεύει και δέχεται άλλο «θεό» εκτός από τον Τριαδικό είναι οικτρά πλανεμένος! Αναφορά σε «θεούς», εκτός του Τριαδικού Θεού, είναι ανώφελη, διότι γίνεται σε ανύπαρκτες «θεότητες»! Άρα το σφάλμα ημών των Χριστιανών να αποδεχόμαστε το απαράδεκτο οικουμενιστικό «αξίωμα», πως όλες οι θρησκείες τον ίδιο Θεό λατρεύουν, είναι σοβαρό. Εξίσου σοβαρό σφάλμα με την αλλόκοτη θεωρία, ότι η Ορθόδοξη Εκκλησία μας, η αληθινή Εκκλησία του Χριστού, αποτελεί «κλάδο» της «αόρατης εκκλησίας». Όσοι δέχονται και ομολογούν πως όλες οι θρησκείες πιστεύουν και λατρεύουν τον ίδιο Θεό, αρνούνται στην ουσία τη θεμελιώδη και πρωτεύουσα πίστη μας στον αληθινό Τριαδικό Θεό και «ον απέστειλε Ιησούν Χριστόν», ο Οποίος, μόνος Αυτός «εφανέρωσε το όνομα (του αληθινού Θεού) τοις ανθρώποις» (Ιωάν.17,3,6) και υβρίζουν και δυσφημούν το άγιο όνομά Του. Μια τέτοια ομολογία αποτελεί κατάφορη ύβρη προς τα εκατομμύρια των μαρτύρων και ομολογητών της Εκκλησίας μας, οι οποίοι δεν βασανίστηκαν και θανατώθηκαν για έναν ακόμη «διαφορετικό δρόμο αναγωγής στο Θεό», αλλά έχυσαν το αίμα τους για να υπερασπιστούν το μοναδικό δρόμο της σωτηρίας δια του Κυρίου μας Ιησού Χριστού και μέσω της αγίας Του Εκκλησίας. Επίσης αποτελεί ασέβεια προς τους θεοφόρους Πατέρες της Εκκλησίας μας, οι οποίοι ανάλωσαν τη ζωή τους στην προάσπιση της αποκεκαλυμμένης εν Χριστώ αλήθειας και την καταπολέμηση των αιρέσεων. Αν οι αιρέσεις είναι οι «άλλοι δρόμοι αναγωγής στο Θεό», τότε γιατί αγωνίστηκαν για την προάσπιση της Ορθοδοξίας; Ως ορθόδοξοι πιστοί έχουμε χρέος να μένουμε εδραίοι στην «άπαξ παραδοθείση τοις αγίοις πίστει», έχοντας υπόψη μας ότι «παρεισέδυσαν τινές άνθρωποι, οι πάλαι προγεγραμμένοι εις τούτο το κρίμα, ασεβείς, την του Θεού ημών χάριν μετατιθέντες εις ασέλγειαν και τον μόνον δεσπότην και Κύριον ημών Ιησούν Χριστόν αρνούμενοι» (Ιουδ.4). Οφείλουμε να θωρούμε τον Σωτήρα μας Ιησού Χριστό ως τη μοναδική δίοδο αναφοράς μας στο Θεό, καθότι Αυτός είναι ο αληθινός «Θεός (όστις) εφανερώθη εν σαρκί» (Α΄Τιμ.3,16), ο «εις μεσίτης Θεού και ανθρώπων» (Α΄Τιμ.2,5), ότι «ουδείς έρχεται προς τον Πατέρα ει μη δι Αυτού» και «ο εωρακώς Αυτόν, εώρακε τον Πατέρα» (Ιωαν.14,6,9). Δι’ Αυτού «είδομεν το φως το αληθινόν, ελάβομεν Πνεύμα επουράνιον, εύρομεν πίστιν αληθή, αδιαίρετον Τριάδα προσκυνούντες, Αύτη γαρ ημάς έσωσεν». Έχουμε τέλος χρέος να «αποθρησκειοποιήσουμε» την αγία μας Εκκλησία, δηλαδή να την αποσυνδέσουμε από τις θρησκείες του κόσμου και τις ποικίλες κακοδοξίες, ανάγοντάς την ως μοναδικό τρόπο ζωής και κοινωνίας και αποκλειστική δυνατότητα μέθεξης θείου και ανθρωπίνου. Να αποστρέψουμε το πρόσωπό μας από κάθε «θρησκευτικό συγκερασμό» του οικουμενισμού, ως τον πιο δόλιο τρόπο για την αλλοτρίωση του ορθοδόξου φρονήματός μας. Στην αντίθετη περίπτωση θα συνεχίζουμε να αρκούμαστε στην «ικανοποίηση του θρησκευτικού μας συναισθήματος, πράττοντας τα θρησκευτικά μας καθήκοντα», βυθιζόμενοι συνεχώς στο θανατερό τέλμα μιας αέναης δραματικής αναζήτησης του Θεού, μέσω ενός από τους πάμπολλους «δρόμους αναγωγής» σε Αυτόν! Θα συνεχίζουμε ρίχνουμε άφθονο νερό στο μύλο του εφιαλτικού πανθρησκειακού οράματος της «Νέας Εποχής του Υδροχόου», στο οποίο επιδιώκεται να συνθλιβεί, μαζί με την πνευματική μας αξιοπρέπεια και αυτή η ίδια η ανθρώπινη υπόστασή μας! ΣΗΜΕΙΩΣΗ: Όπως μας ενημέρωσε ο συγγραφέας ο κ. Σκόντζος, το παραπάνω άρθρο έχει δημοσιευτεί στο περιοδικό «Άγιος Κοσμάς ο Αιτωλός» της Ιεράς Μητρόπολης Αιτωλίας και Ακαρνανίας. Το αναφέρουμε για λόγους δεοντολογίας. Δεν μου αρέσει\nΛΑΤΡΕΥΟΥΝ ΟΛΕΣ ΟΙ ΘΡΗΣΚΕΙΕΣ ΤΟΝ ΙΔΙΟ ΘΕΟ; ΛΑΜΠΡΟΥ Κ. ΣΚΟΝΤΖΟΥ Θεολόγου - Καθηγητού Ζούμε δυστυχώς στην εποχή της απόλυτης πνευματικής σύγχυσης. Ο ασύλληπτος καταιγισμός της πληροφόρησης και η πανεύκολη πρόσβαση στη γνώση, δημιούργησε έναν πρωτοφανή συγκερασμό ιδεολογημάτων, που όμοιό του δε γνώρισε στο παρελθόν η ανθρωπότητα. Ο χειρότερος ιδεολογικός συγκερασμός έγινε στον τομέα της θρησκευτικότητας. Ο σημερινός άνθρωπος τραυματισμένος πνευματικά από τον αθεϊσμό των περασμένων αιώνων, στράφηκε απρόσμενα προς τη θρησκεία, η αυγή του 21ου αιώνα έφερε αναμφίβολα την «άνοιξη» στην παραγκωνισμένη και κατασυκοφαντημένη θρησκευτική πίστη. Αλλά δυστυχώς η θρησκευτικότητα του σύγχρονου ανθρώπου, παρ’ όλο έντονη, δεν είναι υγιής, διότι είναι συγκερασμός θρησκευτικών ιδεολογημάτων. Και το χειρότερο: είναι αναμειγμένη με τις θρησκευτικές πεποιθήσεις του ευρύτερου αποκρυφιστικού πλέγματος της διαβόητης «Νέας Εποχής». Μια από τις πιο επικίνδυνες πνευματικές καταστάσεις της εποχής μας είναι ο λεγόμενος οικουμενισμός. Πρόκειται για ισχυρή τάση πνευματικής ενοποίησης του κόσμου, η οποία λειτουργεί ως κύρια έκφανση της παγκοσμιοποίησης τα τελευταία χρόνια. Ο οικουμενισμός στηρίζεται στο ιδεολόγημα ότι δεν υπάρχει αντικειμενική αλήθεια στις επί μέρους πίστεις, αλλά ψήγματα αλήθειας και κατά συνέπεια η αλήθεια θα πρέπει να αναζητηθεί στη συνένωση όλων των πίστεων σε μία, ο συγκερασμός των επί μέρους ιδεολογιών θα αποτελέσουν την αλήθεια! Για την ιστορία αναφέρουμε πως τα σπέρματα του οικουμενισμού ανάγονται στη λεγόμενη σχετικοκρατία των άθεων φιλοσόφων του ευρωπαϊκού διαφωτισμού, αυτοί οι οποίοι σύντριψαν κάθε παραδεδομένη αλήθεια του παρελθόντος και πάνω σε αυτά τα συντρίμμια έκτισαν το οικοδόμημα της αντιχριστιανικής πολεμικής. Φυσικά και η χριστιανική πίστη ανήκει, κατά τους θιασώτες του οικουμενισμού, στη «λειψή αλήθεια», διότι αρνούνται καταφανώς τη θεία προέλευσή της, υποβιβάζοντάς την στο επίπεδο των άλλων θρησκειών. Η εμμονή μας ως Ορθόδοξοι να πιστεύουμε και να διακηρύττουμε ότι η Ορθόδοξη Εκκλησία μας είναι η μόνη αληθινή και σώζουσα πίστη, προκαλεί την μήνη και την αγανάκτηση των οικουμενιστών και γι’ αυτό έχουν βάλει ως πρωταρχικό τους στόχο να μας ενώσουν σώνει και καλά με τις άλλες χριστιανικές «εκκλησίες», ήτοι τον παπισμό και την πολυάριθμη πανσπερμία του ευρύτερου προτεσταντικού χώρου. Διετύπωσαν μάλιστα και την άκρως βλάσφημη θεωρία «των κλάδων», δηλαδή ότι όλες οι «εκκλησίες», μαζί και η Ορθοδοξία, συναποτελούν το «δένδρο της αόρατης εκκλησίας»! Δυστυχώς ολόκληρος ο 20ος αιώνας αναλώθηκε για την επίτευξη της πολυπόθητης ένωσης των εκκλησιών. Πρωτοστάτης σε αυτή την προσπάθεια ο παπισμός και ο προτεσταντισμός. Ο μεν πρώτος έντυσε με δογματικό μανδύα τον οικουμενισμό στα πλαίσια της Β΄ Βατικάνειας Συνόδου (1962-1965). Ο δε δεύτερος δημιούργησε το Παγκόσμιο Συμβούλιο Εκκλησιών, το 1948, για να στεγάσει όλες τις «εκκλησίες», μηδέ εξαιρουμένης της Ορθοδοξίας. Απώτερος στόχος του οικουμενισμού είναι, αφού ενώσει τις χριστιανικές «εκκλησίες», να ενώσει και τις άλλες θρησκείες μαζί σε ένα τερατώδες σχήμα, δημιουργώντας την μελετώμενη εδώ και χρόνια εφιαλτική πανθρησκεία της «Νέας εποχής»! Το Βατικανό, ως πρωτεργάτης του οικουμενισμού, εγκαινίασε εδώ και χρόνια την ετήσια διαθρησκειακή συνάντηση της Ασίζης, η οποία κάθε χρόνο φέρνει όλο και πιο κοντά, για την ένωση, τις θρησκείες του κόσμου! Το τραγικό είναι πως στο ισοπεδωτικό άρμα του οικουμενισμού έχει προσδεθεί και η Ορθόδοξη Εκκλησία μας. Υψηλόβαθμοι κληρικοί και καθηγητές και άλλοι «διανοούμενοι», έγιναν φανατικοί κήρυκες της προσέγγισης της Ορθοδοξίας με τις άλλες «εκκλησίες» και το χειρότερο, συμμετέχουν ενεργά σε διάλογο και με τις άλλες θρησκείες. Ο οικουμενισμός έκαμε την εμφάνισή του στον ορθόδοξο χώρο στις αρχές του 20ου αιώνα, με τις γνωστές εγκυκλίους του Οικουμενικού Πατριαρχείου, α) του 1902 προς τους προκαθημένους των Ορθοδόξων Εκκλησιών για την ανάγκη προσεγγίσεως με τις άλλες «εκκλησίες» και β) του 1920, ως συνέχεια της προηγούμενης αποκαλώντας αυτές «συγγενείς και οικείας εν Χριστώ και συγκληρονόμους και συσσώμους της επαγγελίας του Θεού εν Χριστώ» (βλ. αρχ. Παύλου Δημητρακόπουλου, Η Ορθοδοξία μπροστά στη θύελλα του συγχρόνου προτεσταντικού και παπικού οικουμενισμού, Πειραιάς 2011,σελ.22). Η δε συμμετοχή στο Παγκόσμιο Συμβούλιο Εκκλησιών επέτεινε την οικουμενιστική νοοτροπία πολλών ορθοδόξων, ώστε πια να θεωρείται «απόλυτος προορισμός» η ένωσή μας με την ετεροδοξία! Στην παρούσα εργασία θα θίξουμε μια από τις παραμέτρους του οικουμενισμού, η οποία νομίζω ότι ίσως έχει τη μεγαλύτερη σημασία. Η βάση πάνω στην οποία στηρίζεται και οικοδομείται ο οικουμενισμός είναι η θεωρία ότι όλες οι θρησκείες λατρεύουν τον ίδιο Θεό, με διαφορετικό τρόπο, ότι αποτελούν τον «διαφορετικό δρόμο» αναγωγής στο ίδιο Θεό! Έχω τη βεβαιότητα ότι αυτή η θεωρία έρχεται σε ριζική αντίθεση με τη χριστιανική μας πίστη και αποτελεί φρικτή βεβήλωση του μοναδικού απολυτρωτικού έργου του Χριστού για τη σωτηρία του ανθρωπίνου γένους. Διότι, σύμφωνα με αυτό το «αξίωμα», δεν ήταν απαραίτητη η ενσάρκωση του Θεού και το επί γης σωτηριώδες έργο Του. Ότι τελικά ήρθε ο Χριστός στον κόσμο να φτιάξει έναν ακόμα «δρόμο προσεγγίσεως του Θεού», πλάι στους άλλους, μια ακόμη θρησκεία, έστω την καλλίτερη. Κατά συνέπεια, ως ιδρυτής θρησκείας, δεν ξεπερνά την αξία του Ορφέα, του Μωυσή, του Βούδα, του Ζωροάστρη, του Μωάμεθ! Ακόμη δεν είναι επίσης απαραίτητη η πίστη στη θεία υπόστασή Του, η ανθρώπινη φύση του αρκούσε να Τον αναγάγει σε ιδρυτή θρησκείας! Είναι εύκολο λοιπόν να καταλάβει κανείς τον ολισθηρό δρόμο του οικουμενισμού με αυτούς τους απλούς συλλογισμούς, οι οποίοι δεν απέχουν ουδόλως από την πραγματικότητα! Αλλά για μας τους ορθοδόξους δεν τίθενται (δεν θα πρέπει να τίθενται) τέτοια διλλήματα. Ο Κύριος ημών Ιησούς Χριστός δεν ήρθε στον κόσμο να ιδρύσει καμιά θρησκεία, έστω την τελειότερη. Η Εκκλησία Του δεν είναι θρησκευτικό σχήμα, ανάλογο με τις ποικιλόμορφες θρησκείες του κόσμου, παρ’ όλο ότι έχει επικρατήσει, συμβατικά, να θεωρείται και να ονομάζεται ο Χριστιανισμός θρησκεία! Εξηγούμαι, για να μην παρεξηγηθώ. Οι θρησκείες του κόσμου είναι ανθρώπινα δημιουργήματα. Ο πτωτικός άνθρωπος δημιούργησε το φαινόμενο της θρησκείας, ανάλογα με την πολιτισμική του κατάσταση, από εσωτερική ανάγκη, προκειμένου να γεμίσει το τρομερό υπαρξιακό του κενό, το οποίο άφησε στην ψυχή του η απουσία του Θεού μετά την πτώση. Με αυτόν τον τρόπο επιχείρησε να ικανοποιήσει την έμφυτη εσωτερική του παρόρμηση να αναχθεί στο Θεό δημιουργό του. Η νοητική, πνευματική και πολιτισμική του κατάσταση όρισε και το βαθμό ποιότητας της θρησκείας που δημιουργούσε, γι’ αυτό και οι αντιλήψεις όλων αυτών των θρησκειών για το Θεό είναι ατελείς έως απαράδεκτες. Επί προσθέτως η θρησκεία ικανοποιούσε και μετρίαζε τους εσώτατους φόβους του, διότι πίστευε πως με τις διάφορες τελετουργίες μπορούσε να εξευμενίζει το θείον και να το έχει συμπαραστάτη στη ζωή του. Ο απόστολος Παύλος δίνει μια σαφή εικόνα για την πρωτοχριστιανική ανθρωπότητα: «ουκ έγνω ο κόσμος δια της σοφίας τον Θεόν» (Α΄Κορ.1,21). Οι άνθρωποι, παρ’ ότι θρήσκοι, «ελπίδα μη έχοντες και άθεοι εν τω κόσμω (εισίν)» (Εφ.2,12). Η Εκκλησία του Χριστού δεν ιδρύθηκε από τον Θείο ιδρυτή της να εξυπηρετεί τέτοιου είδους (ψυχολογικές) ανάγκες, αλλά για να είναι ο νέος τρόπος «κατά φύσιν» υπάρξεως των ανθρωπίνων προσώπων, «υπάρχειν και υφεστάναι» κατά τον άγιο Μάξιμο τον Ομολογητή (P.G.91,701Α). Να είναι, σύμφωνα με τον απόστολο Παύλο, η «καινή κτίσις» (Εφ.6,16), η αναδημιουργία του κόσμου, ο νέος κόσμος του Θεού, μέσα στον παλιό κόσμο της αμαρτίας και της φθοράς, η νέα κοινωνία των ανθρωπίνων προσώπων με κριτήριο την αγάπη, ως αντικατοπτρισμός της αγαπητικής υπάρξεως του Τριαδικού Θεού. Να είναι η απαρχή, ώστε μελλοντικά να μεταστοιχειωθεί ολόκληρη η δημιουργία «ίνα ει ο Θεός τα πάντα εν πάσιν» (Α΄κορ.15,28). Για να είναι μέσα στον κόσμο, το σώμα του Χριστού, με κεφαλή τον Ίδιο και κύτταρά του τους πιστούς όλων των εποχών (Εφ.5,23), ώστε μέσω της πραγματικής συσσωματώσεώς μας στο θεανθρώπινο αυτό σώμα, να συντελείται η σωτηρία μας και να αξιωνόμαστε της κατά χάριν θεώσεώς μας. Η αγία μας Εκκλησία υπάρχει στον κόσμο για να είναι το υπέρτατο πνευματικό ιατρείο των ψυχών, να θεραπεύει τα τραυματισμένα από την αμαρτία ανθρώπινα πρόσωπα, να τα αναγεννά και να τα καθιστά θεοειδείς υπάρξεις, αντάξια της υιοθεσίας του Θεού (Γαλ.4,5). Ο Θεός της πίστεώς μας, η Παναγία Τριάς, «μία Θεότης εν τρισί υποστάσεσι» σύμφωνα με τη δογματική της Εκκλησίας μας, δεν είναι Θεός καμιάς θρησκείας του κόσμου, διότι οι «θεοί» τους είναι αυθαίρετες νοητικές συλλήψεις, ανύπαρκτοι όντα, δηλαδή είδωλα, και κατά τον απόστολο Παύλο: «θελήματα της σαρκός και των διανοιών» (Εφ.2,3). Αντίθετα ημών των Χριστιανών η πίστη μας στο Θεό, εδράζεται στην αυτοαποκάλυψή Του, μέσω του Κυρίου μας Ιησού Χριστού, του σαρκωμένου Θεού μας. Αυτός μας αποκάλυψε τον αληθινό Θεό και τα μυστήρια της Βασιλείας Του (Ματθ.13,11). Δι’ Αυτού «ο λαός ο καθήμενος εν σκότει είδε φως μέγα» (Ματθ.4,15), καθιστάμενος ο Ίδιος το αέναο «φως τους κόσμου» (Ιωάν.8,12). Προφανώς οι θρησκείες δε «φώτισαν» τον κόσμο! Ο απόστολος Παύλος υπήρξε ο διαπρύσιος κήρυκας της αποκάλυψης του Θεού εν Χριστώ Ιησού: «Το ευαγγέλιον, το ευαγγελισθέν υπ’ εμού, ουκ έστι κατά άνθρωπον, ουδ’ εγώ παρά ανθρώπω παρέλαβον αυτό, ούτε εδιδάχθην, αλλά δι’ αποκαλύψεως του Χριστού» (Γαλ.1,12). Η δια του Χριστού αποκάλυψη του αληθινού Θεού είναι το «ευαγγέλιον της σωτηρίας» (Εφ.1,13) και το «ευαγγέλιον της χάρητος» (Πραξ.20,24), αυτό που στερούνταν η μεταπτωτική προχριστιανική ανθρωπότητα. Οποιαδήποτε, λοιπόν, πίστη σε Θεό που δεν έχει ως πηγή την εν Χριστώ αποκάλυψη λογίζεται (πρέπει να λογίζεται) ως ψευδής και απατηλή, διότι «θεός» εκτός του Τριαδικού Θεού δεν υπάρχει. Οι αναρίθμητοι «θεοί» του παλαιού και του σύγχρονου παγανισμού, όχι μόνον δεν είναι θεοί, αλλά «οι θεοί των εθνών (είναι) δαιμόνια» (Ψαλμ.95,5), τα οποία λατρεύονται αντί του αληθινού Θεού. Ακόμη και ο μονοπρόσωπος «θεός» των λεγομένων μονοθεϊστικών θρησκειών δε μπορεί να λογισθεί ως ο αληθινός Θεός, διότι ο αληθινός Θεός δεν είναι μονοπρόσωπος, αλλά η υπερτέλεια κοινωνία αγάπης των τριών Θείων Προσώπων, όπως μας αποκάλυψε ο ενανθρωπήσας Λόγος Του. Εφ’ όσον ο «θεός» τους δεν είναι ο εν Χριστώ αποκαλυμμένος Τριαδικός Θεός, δεν είναι ο αληθινός Θεός, διότι σύμφωνα με τον ευαγγελιστή Ιωάννη, «τις εστιν ο ψεύστης, ει μη ο αρνούμενος ότι Ιησούς ουκ έστιν ο Χριστός; ούτος εστίν ο αντίχριστος, ο αρνούμενος τον Πατέρα και τον Υιόν. Πας ο αρνούμενος τον Υιόν ουδέ έχει τον Πατέρα» (Α΄Ιωάν.2,22-23), και διότι «τρεις εισίν οι μαρτυρούντες εν τω ουρανώ, ο Πατήρ, ο Λόγος και το Άγιον Πνεύμα, και ούτοι οι τρεις εν εισί … ότι αύτη εστιν η μαρτυρία του Θεού» (Α΄Ιωάν.5,7-9). Κατά συνέπεια, «ουδείς Θεός έτερος ει μη εις» (Α΄Κορ.8,5), ο Τριαδικός, κατά τον απόστολο Παύλο και όποιος λατρεύει και δέχεται άλλο «θεό» εκτός από τον Τριαδικό είναι οικτρά πλανεμένος! Αναφορά σε «θεούς», εκτός του Τριαδικού Θεού, είναι ανώφελη, διότι γίνεται σε ανύπαρκτες «θεότητες»! Άρα το σφάλμα ημών των Χριστιανών να αποδεχόμαστε το απαράδεκτο οικουμενιστικό «αξίωμα», πως όλες οι θρησκείες τον ίδιο Θεό λατρεύουν, είναι σοβαρό. Εξίσου σοβαρό σφάλμα με την αλλόκοτη θεωρία, ότι η Ορθόδοξη Εκκλησία μας, η αληθινή Εκκλησία του Χριστού, αποτελεί «κλάδο» της «αόρατης εκκλησίας». Όσοι δέχονται και ομολογούν πως όλες οι θρησκείες πιστεύουν και λατρεύουν τον ίδιο Θεό, αρνούνται στην ουσία τη θεμελιώδη και πρωτεύουσα πίστη μας στον αληθινό Τριαδικό Θεό και «ον απέστειλε Ιησούν Χριστόν», ο Οποίος, μόνος Αυτός «εφανέρωσε το όνομα (του αληθινού Θεού) τοις ανθρώποις» (Ιωάν.17,3,6) και υβρίζουν και δυσφημούν το άγιο όνομά Του. Μια τέτοια ομολογία αποτελεί κατάφορη ύβρη προς τα εκατομμύρια των μαρτύρων και ομολογητών της Εκκλησίας μας, οι οποίοι δεν βασανίστηκαν και θανατώθηκαν για έναν ακόμη «διαφορετικό δρόμο αναγωγής στο Θεό», αλλά έχυσαν το αίμα τους για να υπερασπιστούν το μοναδικό δρόμο της σωτηρίας δια του Κυρίου μας Ιησού Χριστού και μέσω της αγίας Του Εκκλησίας. Επίσης αποτελεί ασέβεια προς τους θεοφόρους Πατέρες της Εκκλησίας μας, οι οποίοι ανάλωσαν τη ζωή τους στην προάσπιση της αποκεκαλυμμένης εν Χριστώ αλήθειας και την καταπολέμηση των αιρέσεων. Αν οι αιρέσεις είναι οι «άλλοι δρόμοι αναγωγής στο Θεό», τότε γιατί αγωνίστηκαν για την προάσπιση της Ορθοδοξίας; Ως ορθόδοξοι πιστοί έχουμε χρέος να μένουμε εδραίοι στην «άπαξ παραδοθείση τοις αγίοις πίστει», έχοντας υπόψη μας ότι «παρεισέδυσαν τινές άνθρωποι, οι πάλαι προγεγραμμένοι εις τούτο το κρίμα, ασεβείς, την του Θεού ημών χάριν μετατιθέντες εις ασέλγειαν και τον μόνον δεσπότην και Κύριον ημών Ιησούν Χριστόν αρνούμενοι» (Ιουδ.4). Οφείλουμε να θωρούμε τον Σωτήρα μας Ιησού Χριστό ως τη μοναδική δίοδο αναφοράς μας στο Θεό, καθότι Αυτός είναι ο αληθινός «Θεός (όστις) εφανερώθη εν σαρκί» (Α΄Τιμ.3,16), ο «εις μεσίτης Θεού και ανθρώπων» (Α΄Τιμ.2,5), ότι «ουδείς έρχεται προς τον Πατέρα ει μη δι Αυτού» και «ο εωρακώς Αυτόν, εώρακε τον Πατέρα» (Ιωαν.14,6,9). Δι’ Αυτού «είδομεν το φως το αληθινόν, ελάβομεν Πνεύμα επουράνιον, εύρομεν πίστιν αληθή, αδιαίρετον Τριάδα προσκυνούντες, Αύτη γαρ ημάς έσωσεν». Έχουμε τέλος χρέος να «αποθρησκειοποιήσουμε» την αγία μας Εκκλησία, δηλαδή να την αποσυνδέσουμε από τις θρησκείες του κόσμου και τις ποικίλες κακοδοξίες, ανάγοντάς την ως μοναδικό τρόπο ζωής και κοινωνίας και αποκλειστική δυνατότητα μέθεξης θείου και ανθρωπίνου. Να αποστρέψουμε το πρόσωπό μας από κάθε «θρησκευτικό συγκερασμό» του οικουμενισμού, ως τον πιο δόλιο τρόπο για την αλλοτρίωση του ορθοδόξου φρονήματός μας. Στην αντίθετη περίπτωση θα συνεχίζουμε να αρκούμαστε στην «ικανοποίηση του θρησκευτικού μας συναισθήματος, πράττοντας τα θρησκευτικά μας καθήκοντα», βυθιζόμενοι συνεχώς στο θανατερό τέλμα μιας αέναης δραματικής αναζήτησης του Θεού, μέσω ενός από τους πάμπολλους «δρόμους αναγωγής» σε Αυτόν! Θα συνεχίζουμε ρίχνουμε άφθονο νερό στο μύλο του εφιαλτικού πανθρησκειακού οράματος της «Νέας Εποχής του Υδροχόου», στο οποίο επιδιώκεται να συνθλιβεί, μαζί με την πνευματική μας αξιοπρέπεια και αυτή η ίδια η ανθρώπινη υπόστασή μας! ΣΗΜΕΙΩΣΗ: Όπως μας ενημέρωσε ο συγγραφέας ο κ. Σκόντζος, το παραπάνω άρθρο έχει δημοσιευτεί στο περιοδικό «Άγιος Κοσμάς ο Αιτωλός» της Ιεράς Μητρόπολης Αιτωλίας και Ακαρνανίας. Το αναφέρουμε για λόγους δεοντολογίας. Δεν μου αρέσει\nΤο τραγικό είναι πως στο ισοπεδωτικό άρμα του οικουμενισμού έχει προσδεθεί και η Ορθόδοξη Εκκλησία μας. Υψηλόβαθμοι κληρικοί και καθηγητές και άλλοι «διανοούμενοι», έγιναν φανατικοί κήρυκες της προσέγγισης της Ορθοδοξίας με τις άλλες «εκκλησίες» και το χειρότερο, συμμετέχουν ενεργά σε διάλογο και με τις άλλες θρησκείες. Ο οικουμενισμός έκαμε την εμφάνισή του στον ορθόδοξο χώρο στις αρχές του 20ου αιώνα, με τις γνωστές εγκυκλίους του Οικουμενικού Πατριαρχείου, α) του 1902 προς τους προκαθημένους των Ορθοδόξων Εκκλησιών για την ανάγκη προσεγγίσεως με τις άλλες «εκκλησίες» και β) του 1920, ως συνέχεια της προηγούμενης αποκαλώντας αυτές «συγγενείς και οικείας εν Χριστώ και συγκληρονόμους και συσσώμους της επαγγελίας του Θεού εν Χριστώ» (βλ. αρχ. Παύλου Δημητρακόπουλου, Η Ορθοδοξία μπροστά στη θύελλα του συγχρόνου προτεσταντικού και παπικού οικουμενισμού, Πειραιάς 2011,σελ.22). Η δε συμμετοχή στο Παγκόσμιο Συμβούλιο Εκκλησιών επέτεινε την οικουμενιστική νοοτροπία πολλών ορθοδόξων, ώστε πια να θεωρείται «απόλυτος προορισμός» η ένωσή μας με την ετεροδοξία!\nΣΗΜΕΙΩΣΗ: Όπως μας ενημέρωσε ο συγγραφέας ο κ. Σκόντζος, το παραπάνω άρθρο έχει δημοσιευτεί στο περιοδικό «Άγιος Κοσμάς ο Αιτωλός» της Ιεράς Μητρόπολης Αιτωλίας και Ακαρνανίας. Το αναφέρουμε για λόγους δεοντολογίας.\nStelios Fellas 30 Δεκεμβρίου 2012 - 11:55 π.μ.\nΔΕΝ ΜΠΟΡΟΥΜΕ ΣΤΗΝ ΑΙΩΝΙΑ ΖΩΗ ΝΑ ΜΠΟΥΜΕ ΑΝ ΤΟΝ ΧΡΙΣΤΟ ΣΩΤΗΡΑ ΜΑΣ ΔΕΝ ΤΟΝ ΔΕΧΤΟΥΜΕ.\nΦίλε δεν μπορείς να μπεις στο παλάτι του βασιλιά αν στον Πρίγκιπα της Ειρήνης και στον βασιλέα των βασιλέων και Κύριο των Κυρίων δεν έχεις ΔΟΘΕΙ και Σωτήρα σου ΔΕΧΤΕΙ.(Ιωάννης 1:12-13,Αποκάλυψη 3:20)\nΟ Χριστός Φίλε μου είναι ο επί γης προαιώνιος Θεός που για χάρη του πιάστηκαν τα πάντα ολα όσα υπάρχουν στους Ουρανούς κι οσα κάτω στη γη, ολα όσα βλέπουμε και όλα τα αόρατα. Τα πάντα ολόκληρο το Σύμπαν δημιουργήθηκε μέσο του Χριστού και για την δική του δόξα.... και είναι Αυτός που κραταει τα πάντα στην Ύπαρξη.(Κολοσσαεις 1:16-17)\nΕίναι ο μόνος που μπορεί να χαρίσει ΑΠΟΛΥΤΡΩΣΗ και Αιώνια ΣΥΓΧΩΡΗΣΗ των αμαρτιών.(Κολοσσαεις1:13-14,Ματθαίος 9:6)\nΤο να νομίζει κάποιος οτι στην Αιώνια Ζωή θα μπορέσει να μπει Χωρίς τον επι γη Πανταχού Παρών Θεό Κύριο Ιησού Χριστό προσωπικό του Σωτήρα να τον ΔΕΧΤΕΙ και σ' Αυτόν με ολη του την καρδιά να παραδοθεί ειναι τέλεια παλαβομάρα.\nΘα φαινόταν λογικότερο αν πίστευες οτι με φτερά σαν τον Ίκαρο θα μπορούσες να φτάσεις στον Άρη, παρα να νομίζεις οτι χωρίς στον Χριστό να ΥΠΟΤΑΧΘΕΙΣ, και ΣΩΤΗΡΑ σου να τον ΔΕΧΤΕΙΣ στην βασιλεία του θα μπεις !!\nΦίλε μου κανένας Απόστολος και πραγματικά Άγιος ΔΕΝ μπήκε στην Αιώνια ζωή με το σπαθί του η Χάρη στη μεσολάβηση η προσευχή κάποιου άλλου, αλλα Χάρη στην απέραντη ΧΑΡΗ και το Έλεος του Πατρός και του Γιου(Εφεσιους 2:8-9), επειδή μ' όλη την καρδιά τους ΕΜΠΙΣΤΕΥΤΗΚΑΝ τον Χριστο, Ασπάστηκαν τον Χριστο, ΔΟΘΗΚΑΝ στον ΧΡΙΣΤΟ και ΣΩΤΗΡΑ τους χωρίς κανένα δισταγμό τον ΔΕΧΤΗΚΑΝ.(Ιωάννης 1:12-13,3:16,36,5:24,6:39,47,7:37-38,10:9,10:27-28,11:25,14:6)\nΣου εύχομαι τον ΧΡΙΣΤΟ προσωπικό ΣΩΤΗΡΑ σου να τον ΔΕΧΤΕΙΣ και στην Αιώνια Ζωή και εσύ μαζί του και χάρη στην Χάρη του να ΜΠΕΙΣ !!!\n'Κύριε Ιησού Χριστέ, σου Ζητώ να με ΕΛΕΗΣΕΙΣ τον αμαρτωλό. Μετανοώ που εως τώρα το κάλεσμα σου ΑΓΝΟΟΥΣΑ και ΑΝΟΙΓΩ διάπλατα την καρδιά μου και σε παρακαλώ να έρθεις και να ζήσεις μαζί μου ΟΛΕΣ τις ήμερες της Ζωής μου.Είμαι δικός σου'.Είναι η προσευχή που ΣΩΖΕΙ τον αμαρτωλό !!


0 0 Αλέξανδρος Μήτσιου Πέμπτη 1 Αυγούστου 2019 Edit this post\nΑνασκόπηση της φετινής πορείας των Charlotte Hornets, και τι μέλλει γενέσθαι στη σεζόν που πλησιάζει.\nΣυνεχίζουμε δυναμικά με τις ανασκοπήσεις για την σεζόν 2018-2019 του NBA, το θέμα μας σήμερα είναι οι Charlotte Hornets. Μια εκνευριστικά σταθερή ομάδα την τελευταία τριετία, που κυμάνθηκε από 9η έως 11η θέση στα standings της Ανατολής. Ταυτόχρονα πρόκειται, κατά την γνώμη μου, για μια από τις πιο ακατανόητες -όσον αφορά την τακτική των συμβολαίων- διοικήσεις σε όλη την λίγκα, που φαίνεται όμως από φέτος το καλοκαίρι να μπαίνει ξεκάθαρα σε τακτική rebuild, με μάλλον ορθολογικό τρόπο.\nΤο καλοκαίρι του '18 ήταν εξαιρετικά ήσυχο για τους Hornets. Ξεφορτώθηκαν τον μπελά που λέγεται Dwight Howard, ενώ προσέθεσαν στο ρόστερ τους Biyombo, Tony Parker και ένα μάτσο νεαρών παικτών για να πλαισιώσουν τον υπάρχον κορμό. Τα κλειδιά της ομάδας δόθηκαν στον James Borrego, για πολλά χρόνια συνεργάτη του Gregg Popovich στους Spurs, μάλιστα με 4-ετές συμβόλαιο. Η κίνηση αυτή, προμήνυε αλλαγή στην νοοτροπία της ομάδας, κυρίως όσον αφορά την στελέχωση του ρόστερ. Για να φτάσει, όμως, ο Borrego στο επιθυμητό σημείο, έπρεπε να μεσολαβήσει μια μεταβατική σεζόν, ώστε να ξεσκαρτάρει τους πολλούς ομολογουμένως παίκτες της Charlotte, και κυρίως να δει την έκβαση της υπόθεσης του Kemba Walker. Με αυτό το σκεπτικό, η σεζόν των «Σφηκών» δεν πήγε καθόλου άσχημα. Η ομάδα, έως και μετά το All-Star Break, ήταν κοντά στο 50%, ποσοστό που άλλες χρονιές εξασφάλιζε συμμετοχή στα playoffs της Ανατολής. Όμως, ενίσχυση δεν μπορούσε να γίνει, καθώς το μόνο λήγον συμβόλαιο που μπορούσαν να ανταλλάξουν ήταν εκείνο του Walker, με όλα τα υπόλοιπα να τελειώνουν καλοκαίρι του 2020. Έτσι, ο Michael Jordan, βλέποντας την ομάδα να είναι σε τροχιά οχτάδας, με τον Kemba να διανύει την καλύτερη σεζόν της καριέρας του, αποφάσισε να απορρίψει τις προσφορές που δέχτηκε. Ίσως να στόχευε στο συναίσθημα του All-Star γκαρντ, ώστε να παραμείνει το καλοκαίρι. Ίσως ήταν ένα fair play στον κορυφαίο σκόρερ στην ιστορία της ομάδας, ώστε να επιλέξει αυτός τον επόμενο σταθμό της καριέρας του. Σε κάθε περίπτωση, οι μαχόμενοι αλλά λειψοί αγωνιστικά Hornets, έχασαν το τρένο της postseason για 3η συνεχή σεζόν. Έκλεισαν την σεζόν με 8-2 στα τελευταία 10 παιχνίδια της χρονιάς, μόλις 2 νίκες από την 8η θέση.\nΤι κρατάμε από τη φετινή σεζόν των Charlotte Hornets:\nΤην πολύ καλή 1η σεζόν του James Borrega. Εκμεταλλεύτηκε το πολύ ήσυχο για να δουλεύει κανείς περιβάλλον της Charlotte, και με ένα μπερδεμένο αγωνιστικά σύνολο κατάφερε να διεκδικήσει την 8η θέση με αξιώσεις. Είναι μάλιστα ο κύριος λόγος για την πολύ δυνατή σεζόν του Kemba Walker.\nΤην 3η θέση σε bench scoring. 43.5 ανά παιχνίδι, απόρροια της εξαιρετικής δουλειάς του Borrego με τα prospects των Hornets. Monk, Bridges, Bacon, Hernangomez και Graham υπερέβαλαν εαυτόν φέτος, εκτελώντας άριστα τις οδηγίες του κόουτς. Χαρακτηριστικό είναι πως ο καθένας ενεργούσε ευεργετικά σε διαφορετικές καταστάσεις (πχ ο Monk εξαιρετικός σε εντός έδρας παιχνίδια, ο Bacon ευστόχησε σε δύσκολα τρίποντα), ενώ όλοι τους είχαν τουλάχιστον μια ασίστ ανά αγώνα.\nΤην 29η θέση σε opponents bench. Και αυτό δεν αφορά τόσο τους αριθμούς, καθώς το παθητικό των 40.5 ανά παιχνίδι καλυπτόταν με 43.5 ενεργητικό -όπως αναφέραμε. Αφορά την προσπάθεια και την ενέργεια του νεανικού κορμού της Charlotte, που αποτελούν την πλειοψηφία του πάγκου. Βέβαια, εδώ αξίζει να προσθέσουμε ότι ο Borrega έδωσε πολλές ευκαιρίες σε παίκτες από τη G-league μέσα στη σεζόν, και αντιμετώπισε αρκετούς τραυματισμούς.\nΤον χαμηλό αριθμό των ασίστ -23.2 ανά αγώνα. Άλλο ένα μάλλον πλασματικό νούμερο. Ελλείψει pass-first γκαρντ στο ρόστερ, o Borrega πήρε δημιουργία από όλους, με πρώτους τους Walker, Batum, Parker. Όμως, η isolation φύση του Walker συνέβαλε στις χαμηλές ασίστ. Πρώτος σε passes received σε όλο το NBA με 75.5/game, ώστε να δημιουργεί χώρους για τον ίδιο και τους συμπαίκτες του, κάτι στο οποίο είναι εξαιρετικός.\nΤι περιμένουμε να δούμε φέτος:\nΟ Kemba Walker, μετά από πολλά χρόνια υπηρεσίας στην ομάδα των Hornets, αποφάσισε ότι ήρθε η ώρα να διεκδικήσει ένα δαχτυλίδι. Είναι στην ιδανική ηλικία άλλωστε, και για αυτό το λόγο επέλεξε τους Celtics. Σε μια κίνηση με μεγάλο ρίσκο, η Charlotte διάλεξε τον Terry Rozier ως αντικαταστάτη του, πληρώνοντας τον μάλιστα περίπου 55 εκατομμύρια για τα επόμενα 3 χρόνια. Στο Νο.12 του Draft επέλεξαν τον PJ Washington, που δεν αγωνίστηκε λεπτό στο Summer League, απόφαση της ομάδας. Μετά από τέσσερις πολύ καλές σεζόν στο κολέγιο, θα τον δούμε στη θέση του PF, εκεί που οι Hornets πονούν εδώ και πολλά χρόνια. Two-way contract για τον Robert Franks, έναν 2.03 center, με 38% 3PFG στην κολεγιακή του καριέρα. Στις υπόλοιπες απώλειες, ο Jeremy Lamb και ο Kaminsky. Περιμένω η χρονιά της Charlotte να έχει έναν καθαρά developing χαρακτήρα. Ο Rozier δεν είναι superstar, αλλά ένας καλός γκαρντ και το αν θα αντεπεξέλθει σε έναν σημαντικότερο ρόλο είναι μεγάλο ερωτηματικό. Οι Batum, Williams και Biyombo κοστίζουν πολύ και δεν συνάδουν με αυτό που ετοιμάζει ο κόουτς, επομένως τα λήγοντα συμβόλαιά τους μπορούν να ανταλλαχθούν για assets. Έτσι, τα καλοκαίρια του 2020 και 2021, οι Hornets μπορούν να δώσουν δυνατά συμβόλαια χωρίς φόρο πολυτελείας. Η περίπτωση του Kidd-Gilchrist είναι ιδιαίτερη, καθώς θα πληρωθεί περί τα 13 εκατομμύρια φέτος. Χρήματα που σε καμία περίπτωση δεν αξίζει, αλλά είναι πιστός στρατιώτης των Hornets και καλός αμυντικός. Αγωνιστικά, περιμένω μια ομάδα με πολύ μέλλον, φρεσκάδα, σαφείς ρόλους, καλή κυκλοφορία της μπάλας, αλλά χωρίς ηγέτη να κουβαλήσει στα δύσκολα. Αν φανεί πως δεν υπάρχει ουσιαστικός στόχος στη σεζόν, πιθανόν να δούμε και tanking, αν και δεν μας έχουν συνηθίσει. Όπως και να χει, η Charlotte θα μας απασχολήσει τα επόμενα χρόνια, αν γίνουν σωστές και μετρημένες κινήσεις από του χρόνου του καλοκαίρι.\nΑΛΕΞΑΝΔΡΟΣ ΜΗΤΣΙΟΥ ΑΝΑΣΚΟΠΗΣΗ CHARLOTTE HORNETS NBA SUMMARY


5 σημάδια που φανερώνουν ότι είσαι εκ γενετής τεμπέλα - StyleNews.gr\nPosted on 6 September 2017 by exnet\n«Είσαι μεγάλος τεμπέλης». Πόσες φορές άκουσες αυτή τη φράση από τη μαμά, τον μπαμπά, τον αδερφό ή την αδερφή σου; Μεταξύ μας, αν κάνεις κάτι από τα παρακάτω, έχουν δίκιο.\n#1 «Χαμηλή μπαταρία»\nΠαρόλο που οι περισσότεροι από εμάς πεταγόμαστε από τον καναπέ έντρομοι ψάχνοντας το φορτιστή, όταν το κινητό είναι στα πρόθυρα να σβήσει, εσύ λες ένα απλό «Ας κλείσει, θα το φορτίσω μετά». Και συνεχίζεις να λουφάζεις στον καναπέ σου, ακυρώνοντας φυσικά όλους εμάς τους εθισμένους στο κινητό που δεν αντέχουμε να το δούμε να σβήνει.\n#2 «Αγάπη μου, θα μου πάρεις από το super market εκείνο το μικρό πακετάκι με τα μπισκότα; Το κίτρινο!»\nΝαι, αυτή η φράση είναι γνώριμη στα αυτιά όλων μας, τη στιγμή που η μαμά ξέχασε να πάρει αυτό το κάτι από το super market και ζητάει από σένα να πας! Χρυσό σε κάνει σου λέω, αλλά εσύ αρνείσαι πεισματικά. Μέχρι και τον άρρωστο προσποιείσαι. Γιατί ποιος να ντύνεται και να τρέχει τώρα;\n#3 «Κλαίω, κοπανιέμαι. Είναι ό,τι πιο αστείο είδα σήμερα»\nΌλοι έχουμε εκείνη τη φίλη που είτε μας στέλνει αστεία βίντεο είτε μας ταγκάρει σε αυτά. Αν σέβεσαι τον τίτλο τεμπελιάς που σου έχει αποδοθεί, τότε σίγουρα κοιτάς πόσα λεπτά κρατάει και μόλις αυτά περάσουν της απαντάς με την παραπάνω φράση! Βαρέθηκες να το δεις, βρε αδερφέ!\n#4 «Δίπλα είσαι, έλεος!»\nΞέρω ότι ακούς τακτικά αυτή τη φράση! Ο λόγος; Όταν χτυπάει το τηλέφωνο ή το κουδούνι, ακόμη κι αν βρίσκεσαι ακριβώς δίπλα, δεν κουνάς ούτε το μικρό σου δαχτυλάκι. Κι ας βρίσκονται όλοι οι υπόλοιποι τρία δωμάτια πιο πέρα!\n#5 «Βρε πάμε για κανένα χαλαρό ποτάκι;»\nΝαι, εκείνος ο κολλητός που σε παρακαλάει να βγείτε έξω και πάντα βρίσκεται αντιμέτωπος με την άρνησή σου. Όχι ότι δεν θες, απλώς δεν μπορείς να αποχωριστείς τον καναπεδούλη σου.


“Κάποιοι βιάζονται για το Final Four, δεν έχει κριθεί τίποτα” | ebasket.gr\nΚεντρική Basket League Ολυμπιακός “Κάποιοι βιάζονται για το Final Four, δεν έχει κριθεί τίποτα”\n“Κάποιοι βιάζονται για το Final Four, δεν έχει κριθεί τίποτα”\nΔημοσίευση στις 15/03 23:37\nΟ Ολυμπιακός πραγματοποίησε μία από τις χειρότερες εμφανίσεις του και ο Γιάννης Σφαιρόπουλος έδειξε τον εκνευρισμό του στις δηλώσεις μετά το τέλος του αγώνα.\nΠιο συγκεκριμένα ο Έλληνας τεχνικός ανέφερε πως τα μυαλά κάποιων παικτών έχουν πάρει αέρα και κάνουν ήδη σχέδια για το Βελιγράδι, ενώ ευχαρίστησε τον κόσμο για την στήριξη που του έδειξαν.\nΑναλυτικά οι δηλώσεις του προπονητή των “ερυθρόλευκων”:\nΓια τον αγώνα: “Συγχαρητήρια στην Μπαρτσελόνα, έπαιξε καλύτερα από εμάς απόψε. Ξεκινήσαμε πολύ άσχημα το παιχνίδι, ήμασταν πολύ νευρικοί. Δεν είχαμε καθαρό μυαλό να διαβάσουμε την άμυνά τους και να γυρίσουμε την μπάλα ομαδικά. Δεν ήμασταν ομαδικοί, λοιπόν, και αυτό έπληξε την επίδοσή μας επιθετικά. Επίσης, χάσαμε πολλά ελεύθερα σουτ. Αυτό επίσης επηρέασε την αποτελεσματικότητά μας στην άμυνα. Δεχθήκαμε εύκολους πόντους στο τρανζίσιον, αλλά και από επιθετικά ριμπάουντ. Στο ημίχρονο, προσπαθήσαμε να αλλάξουμε το μομέντουμ, αλλά αυτό δεν συνέβη. Δεν ήμασταν επιθετικοί στην άμυνα και πάντα βρισκόμασταν ένα βήμα πίσω. Επιθετικά, προσπαθούσαμε να εκτελέσουμε ατομικά κι όχι ως ομάδα. Αυτός είναι ο λόγος που η Μπαρτσελόνα πήρε τόσο μεγάλη διαφορά και ήταν δύσκολο να επιστρέψουμε”.\nΓια το επίπεδο συγκέντρωσης: “Δυστυχώς, ένα τέτοιο παιχνίδι μας προσγειώνει στην πραγματικότητα. Το τελευταίο διάστημα υπήρχε μία υπέρμετρη αισιοδοξία και αυτό δεν ήταν καλό. Υπήρχε η αίσθηση ότι έχουμε πάει Final Four. Όλοι μιλούσαν για Βελιγράδι και διαβατήρια. Μες στην ομάδα, όλοι προσπαθήσουμε να πείσουμε τους παίκτες ότι δεν έχουμε το πλεονέκτημα έδρας ακόμη.\nΜερικοί βιάζονται. Είναι μία ήττα που πονάει και, όπως όλες, δημιουργεί προβλήματα. Πρέπει να μάθουμε από αυτή την ήττα ότι πρέπει να παλεύουμε όλα τα παιχνίδια. Υπάρχουν και τα πλέι οφ, ακόμη και το πλεονέκτημα έδρας να πάρουμε. Εκεί, και οι οκτώ ομάδες έχουν κίνητρο.\nΜπορείς να χάσεις ακόμη και στην έδρα σου με 30 πόντους, όπως σήμερα. Θέλω να πω ότι πρέπει να πάμε βήμα-βήμα, όπως όλη τη χρονιά. Είναι ένα καλό μάθημα, γιατί ακόμη δεν έχει κριθεί τίποτα. Ακόμη δεν έχουμε το πλεονέκτημα έδρας. Πρέπει να παλέψουμε γι’ αυτό και στη συνέχεια για να πάμε στο Final Four. Οι προσδοκίες που υπάρχουν είναι υπέρ του δέοντος αυξημένες. Πρέπει να χαμηλώσουμε τους τόνους και να δουλέψουμε. Πρέπει να το καταλάβουν πρώτα απ’ όλα οι παίκτες.\nΑκόμη δεν έχει κριθεί τίποτα. Πρέπει να μάθουμε να παλεύουμε μέχρι το τέλος της χρονιάς. Αυτή είναι η πραγματικότητα. Μην ξεχάσετε ότι και πέρσι είχαμε πλεονέκτημα έδρας, αλλά χάσαμε εδώ από την Εφές. Εμείς που είμαστε πιο έμπειροι ξέρουμε ότι δεν πρέπει να παίρνουν τα μυαλά μας αέρα. Έτσι θέλω να χρησιμοποιηθεί αυτή η ήττα. Κλείνοντας, θα ήθελα να ευχαριστήσω τον κόσμο που μου συμπαραστέκεται σε αυτή τη δύσκολη στιγμή”.\nΠροηγούμενο Μπασκόνια – Ζαλγκίρις 84-64


Ίντερνετ μέσω δορυφόρων παρέχει στην Ουκρανία ο Έλον Μασκ - Karvasaras - Ειδήσεις από την Δυτική Ελλάδα και όλο τον κόσμο\n27 Φεβρουαρίου 2022, 13:30\nΗ υπηρεσία Starlink είναι τώρα σε λειτουργία. Κι άλλοι τερματικοί σταθμοί είναι καθ΄οδόν», έγραψε στο Twitter ο επικεφαλής της Tesla και του αστροναυτικού ομίλου SpaceX.\nΜερικές ώρες νωρίτερα, ο αντιπρόεδρος της ουκρανικής κυβέρνησης Μιχαΐλο Φεντόροφ είχε αποδοκιμάσει τον δισεκατομμυριούχο στο μέσο κοινωνικής δικτύωσης, ζητώντας από αυτόν να προμηθεύσει στην Ουκρανία σταθμούς Starlink μετά την ρωσική επίθεση στη χώρα του.\nTags: socialΈλον ΜασκίντερνετΟυκρανία\nΈχασε τον έλεγχο του αυτοκινήτου και κατέληξε στην παραλία, στο Ρίο\nΠώς το σουβλάκι έγινε το εθνικό μας φαγητό;\nΤην ώρα που η NASA ανακοινώνει τη συγκρότηση μιας ανεξάρτητης ομάδας μελέτης άγνωστης ταυτότητας εναέρια φαινόμενα (UAPs), που δεν μπορούν...\nΠρώτη κατοικία: Ποιοι δικαιούνται επίδομα έως 210 ευρώ για 15 μήνες


Πώς να αφαιρέσετε τον λεκέ από μπανάνα στα ρούχα των παιδιών - Mothersblog.gr\n22 Νοε 2020\tΜΑΜΑ\nΕίναι από τους πιο συχνούς λεκέδες στα ρούχα των παιδιών.\nΗ μπανάνα είναι ίσως το πιο αγαπημένο φρούτο των παιδιών. Δεν λείπει από την φρουτόκρεμα των μωρών ενώ είναι το κύριο απογευματινό φρούτο για τα παιδιά μεγαλύτερης ηλικίας.\nΟ λεκές λοιπόν από μπανάνα στα παιδικά ρούχα είναι αρκετά συχνός και όπως θα έχετε διαπιστώσει όχι και τόσο εύκολος.Ειδικά αν η μπανάνα είναι ώριμη και πέσει σε ύφασμα, ο λεκές δεν φεύγει πάντα με ένα απλό πλύσιμο.\nΠώς θα καθαρίσετε το ρούχο\nΑπομακρύνετε με ένα κουτάλι ή μαχαίρι τα υπολείμματα της μπανάνας από το ύφασμα.\nΕλέγξτε την ετικέτα υφάσματος σχετικά με τον τρόπο πλυσίματος.\nΞεπλύνετε το ύφασμα (από μέσα προς τα έξω) με κρύο νερό. Το νερό θα βοηθήσει στην απομάκρυνση της μπανάνας από το ύφασμα αντί να την ωθήσει περαιτέρω στις ίνες του υφάσματος.\nΕφαρμόστε λίγο ενζυμικό διάλυμα κατάλληλο για την αφαίρεση λεκέδων πριν από το πλύσιμο. Βάλτε το ύφασμα σε νεροχύτη ή λεκάνη με λίγο ζεστό νερό αναμεμιγμένο με το ενζυμικό διάλυμα πριν από το πλύσιμο. Αφήστε το ύφασμα να μουλιάσει στο ζεστό νερό για περίπου 30 λεπτά. Το ύφασμα μπορεί να χρειαστεί να μουλιάσει για αρκετές ώρες εάν ο λεκές έχει παραμείνει για μεγάλο χρονικό διάστημα.\nΠλείντε το ρούχο\nΠλένετε το ύφασμα σε ζεστό νερό. Χρησιμοποιήστε λευκαντικό χλωρίου για να το πλύνετε ή δοκιμάστε να χρησιμοποιήσετε λευκαντικό ασφαλές για το χρώμα. Βεβαιωθείτε ότι ο λεκές έχει αφαιρεθεί εντελώς πριν βάλετε το ύφασμα στο στεγνωτήριο. Η θερμότητα από το στεγνωτήριο μπορεί να αφήσει μόνιμα το λεκέ πάνω στο ρούχο εάν δεν αφαιρεθεί εντελώς κατά τη διαδικασία της πλύσης.\nΤο βίντεο που ακολουθεί θα σας βοηθήσει βήμα βήμα να απαλλαγείτε από το λεκέ από μπανάνα.\nΛΕΚΕΣ ΑΠΟ ΜΠΑΝΑΝΑ\nΑΦΑΙΡΕΣΗ ΛΕΚΕ ΑΠΟ ΜΠΑΝΑΝΑ


Ένα λιβάδι μέσα στην ομίχλη που ονειρεύεται: Πίσω απ' το Ποσειδώνιο\nΠίσω απ' το Ποσειδώνιο\nΤις νύχτες οδηγούνται, ιδρωμένοι,\nοι αιχμάλωτοι του έρωτα\nπίσω απ' το Ποσειδώνιο.\nσε στεναγμούς κι αγκαλιάσματα,\nστα σκοτεινά αποδυτήρια.\nΤις στιγμές εκείνες ξεκολλάνε\nαπ' τις σκιές άλλες σκιές που τρέφονται\nαπ' τα περισσέματα των πόθων.\nΜεθούν τη μοναξιά τους με ψίθυρους\nμε κάποιο πνιχτό φιλί, με μια πνοή βαριά\nή ένα τίναγμα της έξαψης.\nαπό τη συλλογή Νυχτερινές επιπλοκές, 2008


ΠΡΕΣΒΕΙΑ ΤΗΣ ΕΛΛΑΔΟΣ ΣΤΟ ΕΡΕΒΑΝ ΓΡΑΦΕΙΟ ΟΙΚΟΝΟΜΙΚΩΝ ΚΑΙ ΕΜΠΟΡΙΚΩΝ ΥΠΟΘΕΣΕΩΝ. Ερεβάν, 13 Σεπτεμβρίου PDF\nDownload "ΠΡΕΣΒΕΙΑ ΤΗΣ ΕΛΛΑΔΟΣ ΣΤΟ ΕΡΕΒΑΝ ΓΡΑΦΕΙΟ ΟΙΚΟΝΟΜΙΚΩΝ ΚΑΙ ΕΜΠΟΡΙΚΩΝ ΥΠΟΘΕΣΕΩΝ. Ερεβάν, 13 Σεπτεμβρίου 2011"\n1 ΠΡΕΣΒΕΙΑ ΤΗΣ ΕΛΛΑΔΟΣ ΣΤΟ ΕΡΕΒΑΝ ΓΡΑΦΕΙΟ ΟΙΚΟΝΟΜΙΚΩΝ ΚΑΙ ΕΜΠΟΡΙΚΩΝ ΥΠΟΘΕΣΕΩΝ Ταχ. Δ/νση : 6 Demirchian Str., Yerevan Τηλέφωνο : , Τηλ/τυπο : Ηλεκ. Δ/νση : Ερεβάν, 13 Σεπτεμβρίου ΘΕΜΑ : Κλάδος χυμών φρούτων και λαχανικών στην Αρμενία. Δεδομένου ότι η Αρμενία διαθέτει ποικιλία φρούτων και λαχανικών, αλλά σε όχι μεγάλες ποσότητες, καθώς δεν υπάρχουν μεγάλες καλλιεργήσιμες εκτάσεις, καταρχήν η εγχώρια παραγωγή κατευθύνεται στην ικανοποίηση της τοπικής αγοράς. Το βερίκοκο και το ρόδι θεωρούνται από τα παραδοσιακά φρούτα της Αρμενίας, συνδεδεμένα με θρύλους και παραδόσεις της χώρας. Ωστόσο με την αύξηση των επενδύσεων στην βιομηχανία επεξεργασίας φρέσκων φρούτων για την παραγωγή χυμών, κονσερβαρισμένων προϊόντων, μαρμελάδων και συναφών προϊόντων, η ζήτηση για φρέσκα φρούτα αυξήθηκε. Είναι χαρακτηριστικό ότι εισάγονται πλέον ακόμα και χυμοί και ποσότητες φρέσκου βερίκοκου (για τη βιομηχανική παραγωγή), παρότι το συγκεκριμένο φρούτο αποτελεί αντικείμενο ειδικής μέριμνας από το Υπ. Γεωργίας και το Υπ. Οικονομικών για τη διατήρηση της υψηλής ποιότητάς του, καθώς αποτελεί εμβληματικό προϊόν για τη χώρα. Ωστόσο η διαμόρφωση υψηλής ζήτησης στο εσωτερικό και στο εξωτερικό, έχει οδηγήσει σε αυξημένες ανάγκες που δεν καλύπτονται από την εγχώρια παραγωγή. Παρόμοια εξέλιξη σημειώνεται και στην παραγωγή ροδιού, ροδάκινου, κορνελιανού κερασιού (kornelian cherry), κορόμηλου (soe), rosehip (τριαντάφυλλου), τα οποία ευδοκιμούν στην Αρμενία, αλλά πλέον το μεγαλύτερο μέρος της παραγωγής και των εισαγωγών, προορίζεται για τις βιομηχανίες παραγωγής χυμών, καθώς έχουν αυξηθεί οι εξαγωγές της Αρμενίας προς την Ευρώπη και λοιπές χώρες. Ειδικότερα δε οι εταιρείες που δραστηριοποιούνται στον κλάδο έχουν αυξηθεί και έχουν προσελκύσει επενδύσεις εταιρειών της ΕΕ που εκμεταλλεύονται το χαμηλό εργατικό κόστος.\n2 Σύμφωνα με τα στοιχεία των συνημμένων αρχείων στο χρονικό διάστημα , αλλά και στο α εξάμηνο, υπάρχει σταθερή αύξηση των εισαγωγών χυμών, καθώς η τοπική παραγωγή δεν καλύπτει την διαμορφούμενη ζήτηση, η οποία τους θερινούς μήνες σημειώνει, λόγω τουρισμού, σημαντική αύξηση η οποία το 2009 και το 2010 ήταν 18%-22% (συμπεριλαμβανομένων και των Αρμενίων της Διασποράς που σταθερά το καλοκαίρι επανακάμπτουν στις εστίες τους). Την περίοδο η αύξηση της αγοράς χυμών ήταν σταθερά άνω του 25%, τάση που συνεχίστηκε και μετά την κορύφωση της ύφεσης που έπληξε την Αρμενία το , κάτι που είναι εμφανές κυρίως στο εμπόριο χυμών και φρούτων το 2010 κυρίως, σύμφωνα με τα στατιστικά δεδομένα. Ο όγκος της αγοράς εκτιμάται στα 28 εκ. λίτρα, δηλαδή σύμφωνα με τιμές 2009 σε 28 εκ. δολ. Οι κυριότερες αρμενικές εταιρείες που δραστηριοποιούνται είναι : η Euroterm CJSC, η SIS Natural, η Zovq, η Tamara Fruit και η Yerevan Brewery Factory, οι οποίες συγκεντρώνουν συνολικά το 55% της εγχώριας αγοράς. Η ανάπτυξη των αλυσίδων σούπερ-μάρκετ ανέδειξε και την ανάγκη για παραγωγή προϊόντων ιδιωτικής ετικέτας (private label), γεγονός που οδήγησε σε σχετικά βραχύ χρονικό διάστημα σε μερίδιο 9% της συνολικής πώλησης χυμών. Τα προϊόντα που προωθούνται στην αγορά κατηγοριοποιούνται στις εξής επιμέρους κατηγορίες : α) 100% καθαρό χυμό, που προέρχεται από μη συμπυκνωμένη μάζα φρούτων και δεν έχουν συντηρητικά, β) 100% καθαρό χυμό από συμπυκνωμένη μάζα φρούτων (pulp) με χρήση ισόποσου όγκου νερού και χωρίς συντηρητικά, γ) νέκταρ χυμός, ο οποίος περιέχει άνω του 30% χυμό με προσθήκη ζάχαρης και νερού, χωρίς συντηρητικά και δ) χυμοποτά, τα οποία περιέχουν συμπυκνωμένο χυμό φρούτων κατά 29% και δεν περιέχουν ανθρακικό. Σημειώνεται ότι στην Αρμενία η καταναλωτική ροπή είναι σταθερά προσανατολισμένη σε προϊόντα χυμών δίχως συντηρητικά. Οι δε συσκευασίες που κυριαρχούν στο εμπόριο είναι φιάλες γυάλινες, ενισχυμένο χαρτί (carton) και πλαστική συσκευασία η οποία συναντάται στο εμπόριο σε μεγαλύτερο ποσοστό και διατηρεί τιμές 12% χαμηλότερες σε σχέση με τις γυάλινες συσκευασίες. Σύμφωνα με στοιχεία του Παγκοσμίου Οργανισμού Τροφίμων, ενώ η παγκόσμια κατά κεφαλήν κατανάλωση χυμών είναι 10 λίτρα ετησίως, στην Αρμενία το αντίστοιχο μέγεθος είναι μόλις 4 λίτρα. Ενδεχομένως να υπάρχει μια απόκλιση ενός λίτρου επιπλέον καθώς ακόμα η αγροτική οικονομία τροφοδοτεί τις οικογένειες απ ευθείας εκτός εμπορικής διαδικασίας με φρούτα και συνεπώς και χυμούς. Ωστόσο η δυναμική της αγοράς είναι δεδομένη καθώς μάλιστα πρόκειται για προϊόν χαμηλής συγκριτικά επιβάρυνσης στο καλάθι προϊόντων που έχει διαμορφωθεί στην παρούσα μεταβατική συγκυρία στην Αρμενία.\n3 Σήμερα οι εισαγωγές χυμού κυριαρχούνται από τα προϊόντα της Βουλγαρίας και Ουκρανίας που κατέχουν το 65% της συγκεκριμένης αγοράς εισαγομένων. Οι εταιρείες Sandora, Vitmark της Ουκρανίας και Florina της Βουλγαρίας έχουν καταλάβει όλες τις σχετικές κατηγορίες στην αγορά της Αρμενίας. Η Βουλγαρική εταιρεία Florina, χρησιμοποιεί τη συγκεκριμένη εμπορική επωνυμία, αναφερόμενη σε ελληνικό τοπωνύμιο, για όλα τα προϊόντα της που προωθεί στην τοπική αγορά. Οι τιμές πώλησης των χυμών κυμαίνονται από 320 AMD (Armenian Dram) έως 540 AMD (1 δολ. ΗΠΑ=365 δολ. AMD, ή 1 euro = 328 AMD) για συσκευασία 1 lt. Οι τιμές λιανικής για 1 kg ρόδια είναι AMD και για τα βερίκοκα AMD. Σημειώνεται ότι οι χυμοί βερίκοκου είναι τις περισσότερες φορές φτηνότεροι από την αγορά του φρούτου. Η ιδιαίτερη καταναλωτική συνήθεια των Αρμενίων για κατανάλωση χυμών οδήγησε την Turkish Airlines να επεξεργάζεται πρόταση με εταιρείες στο San Francisco και Los Angeles, να αναλάβει την απ ευθείας μεταφορά και εξαγωγή χυμών και φρούτων από την Αρμενία, ώστε να ικανοποιηθεί η ζήτηση των εγκαταβιούντων Αρμενίων της διασποράς σε αυτές τις πόλεις των ΗΠΑ. Παρά την μη ύπαρξη διπλωματικών και απ ευθείας εμπορικών σχέσεων μεταξύ Αρμενίας και Τουρκίας, οι ενδείξεις είναι θετικές για την ευόδωση της προοπτικής αυτής. Στην ιστοσελίδα μπορούν να πληροφορηθούν ενδιαφερόμενοι για σχετικά προϊόντα που ήδη κυκλοφορούν στην αγορά. Επίσης το Γραφείο μας διαθέτει επεξεργασμένη βάση δεδομένων εισαγωγέων που θα μπορούσαν να συνεργαστούν με ελληνικές επιχειρήσεις. Ο Προϊστάμενος Κωνσταντίνος Δασκαλόπουλος Γραμματέας Β ΟΕΥ\n4 Πίνακας 1. και : Μήλα, Αχλάδια και κυδώνια σε year 1000$ α εξ Πίνακας 2 : εξαγωγές : Βερίκοκο, κεράσι σε 1000$ α εξ\n5 Πίνακας 3 : : Μπανάνες σε τόνους σε τόνους α εξ Πίνακας 3 : Χυμοί φρούτων & λαχανικών α εξ


«Φρένο» από το Netflix στη χρήση του ίδιου κωδικού εκτός νοικοκυριού | Η Εφημερίδα των Συντακτών\nΜια δυσάρεστη έκπληξη φαίνεται πως επιφυλάσσει για πολλούς χρήστες του Netflix, η εταιρεία που διαχειρίζεται τη δημοφιλή πλατφόρμα με σειρές και ταινίες.\nΣύμφωνα με δημοσίευμα του Guardian, η εταιρεία δοκιμάζει ένα feature που θα μπορούσε να οδηγήσει σε «φρένο» στη συνήθη πρακτική φίλων και συγγενών να βλέπουν περιεχόμενο με τον ίδιο κωδικό.\nΚάποιοι χρήστες της πλατφόρμας έχουν λάβει ειδοποίηση που τους ζητά να επιβεβαιώσουν το αν ζουν στο ίδιο σπίτι με τον κάτοχο του λογαριασμού, εισάγοντας ένα κωδικό που αποστέλλεται σε μήνυμα μέσω κινητού ή email προς τον συνδρομητή.\n«Αν δεν μένετε με τον ιδιοκτήτη αυτού του λογαριασμού, χρειάζεστε δικό σας λογαριασμό για να συνεχίσετε να παρακολουθείτε» φέρεται να αναφέρει η ειδοποίηση.\nΜέχρι στιγμής πάντως στους τηλεθεατές δίνεται η επιλογή να καθυστερήσουν την επαλήθευση και να συνεχίσουν να παρακολουθούν Netflix.\n«Αυτό το τεστ είναι σχεδιασμένο έτσι ώστε να διασφαλιστεί ότι οι άνθρωποι που χρησιμοποιούν λογαριασμούς του Netflix είναι εξουσιοδοτημένοι να το κάνουν», δήλωσε εκπρόσωπος της εταιρείας.\nΣτο παρελθόν το Netflix είχε αναφέρει ότι δεν έχει πρόβλημα με την κοινή χρήση κωδικών και ο συνιδρυτής και συνδιευθυντής της πλατφόρμας, Ριντ Χέιστινγκς είχε δηλώσει ότι «δεν υπήρχαν σχέδια» για λήψη μέτρων ενάντια σε αυτή την πρακτική.\nΣύμφωνα με τους όρους παροχής υπηρεσιών του Netflix, τα στοιχεία του λογαριασμού «δεν πρέπει να κοινοποιούνται σε άτομα εκτός του νοικοκυριού σας».\nΗ ερευνητική εταιρεία Magid έχει εκτιμήσει ότι περίπου το ένα τρίτο των χρηστών του Netflix μοιράζονται τον κωδικό πρόσβασής τους με κάποιον άλλο.\nΠαράλληλα, μια μελέτη του Cordcutting.com το 2019 διαπίστωσε ότι παγκοσμίως υπάρχουν περισσότεροι από 40 εκατομμύρια λογαριασμοί Netflix που «δανείζονται» από χρήστες που δεν πληρώνουν.\nΗ μεγαλύτερη υπηρεσία video streaming στον κόσμο, η οποία τον Ιανουάριο ανέφερε ότι είχε πλέον 203 εκατομμύρια παγκόσμιους συνδρομητές, αντιμετωπίζει ολοένα και αυξανόμενο ανταγωνισμό σε παγκόσμια κλίμακα, κυρίως από το Prime Video της Amazon και την ταχέως αναπτυσσόμενη Disney +, κάτι που ασκεί πίεση για προσθήκη νέων συνδρομητών, διατηρώντας τους υπάρχοντες πελάτες ευχαριστημένους, και για συνολική αύξηση των εσόδων.\nΣΙΝΕΜΑ 07.01.2021, 21:15\nΤρεις προτάσεις για ταινίες που μπορείτε να παρακολουθήσετε αυτή την εβδομάδα από το Netflix.\nΣΙΝΕΜΑ 04.09.2020, 06:00\nΣτο Netflix o Xάρι και η Μέγκαν\nΣυμφωνία με το Netflix υπέγραψαν ο Χάρι και η Μέγκαν όπου θα προσφέρουν πρόγραμμα της νεοσύστατης εταιρείας παραγωγής τους.\nΣΙΝΕΜΑ 27.03.2020, 17:22\nΒλέπουμε ταινίες ελεύθερα ή με συνδρομή\nΟι μέρες είναι μεγάλες όταν μένεις σπίτι. Γι’ αυτό, βοηθάει να τις γεμίζεις με μια ρουτίνα, με μικρούς σταθμούς, κάποιους πρακτικούς, άλλους μόνο ψυχαγωγικούς. Γι’ αυτούς τους δεύτερους, η τέχνη και η...\nΕΚΠΑΙΔΕΥΣΗ 25.10.2021, 10:00


Στα «ραντάρ» της Μπαρτσελόνα ο Κίμιχ - Ποδόσφαιρο - Ισπανία | sport-fm.gr: ΣΠΟΡ FM 94.6\nΣάββατο, 17 Νοεμβρίου 2018, 13:01\nΣτα «ραντάρ» της Μπαρτσελόνα ο Κίμιχ\nΤην περίπτωση του Τζόσουα Κίμιχ μελετά η Μπαρτσελόνα, όπως προκύπτει από δημοσιεύματα του ισπανικού Τύπου.\nΤελευταία ενημέρωση 31/10/2017, 10:18\nΤον Τζόσουα Κίμιχ βολίδοσκοπεί η Μπαρτσελόνα, βάσει αναφορών του αθλητικού Τύπου της Ισπανίας. Ο διεθνής άσος δεσμεύεται με συμβόλαιο έως το 2020 με τη Μπάγερν Μονάχου όμως οι Καταλανοί προσφέρουν ποσό της τάξης των 50 εκατομμυρίων ευρώ για την απόκτησή του.\nΤην τελευταία διετία ο 22χρονος ακραίος αμυντικός συνιστά βασικό στέλεχος των Βαυαρών και της εθνικής Γερμανίας, αποτελώντας τον κορυφαίο ασίστμαν της προκριματικής φάσης του Παγκοσμίου Κυπέλλου της Ρωσίας.\nΤη φετινή αγωνιστική περίοδο ο πρώην παίκτης της Στουτγκάρδης έχει καταγράψει ήδη 16 επίσημες συμμετοχές(3 γκολ- 6 ασίστ) σε Γερμανία και Ευρώπη, καλύπτοντας το κενό που άφησε η «απόσυρση» του Φίλιπ Λαμ.


Μιμίκα Παπαχαραλάμπους: Το αστέρι της τηλεόρασης! (αποκλειστικό) – 24ωρο\nΜιμίκα Παπαχαραλάμπους: Το αστέρι της τηλεόρασης! (αποκλειστικό)\nΣυνέντευξη παραχώρησε στο Gossipt-tv.gr η παρουσιάστρια Μιμίκα Παπαχαραλάμπους. Ομορφη, χαρούμενη ευδιάθετη και πάντα χαμογελαστή, αλλά ταυτόχρονα και ανυπόμονη για όλα όσα έρχονται, μας υποδέχθηκε με ένα πλατύ χαμόγελο. Ανυπόμονη να μπει στο στούντιο, όπως δήλωσε, και να κάνει ολα αυτά που κάνει τόσα χρόνια και γνωρίζει καλά. Λάμπει από ευτυχία για αυτή την τέραστια αλλαγή στη ζωή της και δεν έχει κανένα απολύτως λόγο να το κρύβει…\nΘα ξεκινήσουμε από αυτό το οποίο όλοι περιμένουν να απαντήσεις… Πώς αποφάσισες να κάνεις το μεγάλο βήμα σε μια περίοδο και μια εποχή που αλλάζει άρδην το τηλεοπτικό τοπίο, που τίποτα δεν ειναι σίγουρο και που πολλά μεγάλα ονόματα θα ειναι εκτός σε λίγο καιρό;\nΠιστεύω πως δεν υπάρχει κατάλληλη η ακατάλληλη στιγμή για κάποιον να μπει στο χώρο της τηλερόασης, ειναι απλά όλα θέμα συγκυριών και εμπειρίας ανάλογα το βήμα που κάνεις. Η αλήθεια είναι πως χρειάστηκε πολλή σκέψη από την στιγμή που μου έγινε η πρόταση μέχρι να πάρω την απόφαση, σε ενα τηλεοπτικό τοπίο που μέχρι αυτή την ώρα ακόμα διαμορφώνεται. Τελικά απάντησα θετικά και σύντομα θα βγούμε ζωντανά στον αέρα.\nΥπάρχει τελικά «συνταγή της επιτυχίας» όταν μιλάμε για τηλεόραση;\nΣυνταγή επιτυχίας σίγουρα δεν υπάρχει. Εγώ τουλάχιστον δεν ξέρω ποιο είναι και αν υπάρχει το μυστικό της επιτυχίας. Άλλωστε,αν υπήρχε συνταγή δεν θα την ακολουθούσαν όλοι και δεν θα έκαναν όλοι επιτυχία; Άρα πιστεύω πως οτιδήποτε γίνεται στην τηλεόραση και έχει επιτυχία δεν έχει συγκεκριμένες συνταγές οφείλεται απλά στην πολύ σκληρή και αποτελεσματική δουλειά, σε μια καλή συγκυρία οπως ξαναείπα, σε καλούς δυνατούς και εμπειρους συνεργάτες και σε ένα περιβάλλον θετικό και αρμονικό που βγαίνει προς τα έξω και το εισπράττουν και οι τηλεθεατές.\nΤι ειναι αυτό που πιστεύετε ότι έλειπε από την ελληνική τηλεόραση και πώς το νέο σας εγχείρημα θα καλύψει τα κενά που είχαν τα τηλεοπτικά προγράμματα ως σήμερα;\nΣε αυτή την ερώτηση θα μπορουσα να απαντήσω πριν απο το καλοκαίρι, τώρα πλέον με τα νέα δεδομένα που επικρατούν στο τηλεοπτικό τοπίο που όλα μοιάζουν καινούργια, νέα κανάλια, νέες συνεργασίες, νέα προγράμματα, νέα πρόσωπα, θα μπορούσα να πω πως σίγουρα κάτι νέο και διαφοερτικό μπορούμε με την ομάδα μου να προσφέρουμε σε ένα νέο τηλεοπτικό τοπίο που τους τελευταίους μήνες αλλάζει.\nΥπήρχε κάποιος ή κάποιοι τους οποίους συμβουλεύτηκες για να πάρεις αυτή την απόφαση να εισαι φέτος στην τηλεόραση;\nΕίμαι άνθρωπος γενικά που δεν μιλάω καθόλου εύκολα και πίστεψέ με όταν είναι να πάρω μια πολύ σημαντική απόφαση, δεν κάνω ανακοινώσεις, ζυγίζω προσεκτικά τα θετικά και τα αρνητικά, και γενικά δεν γνωρίζει κανείς τίποτα!\nΈχετε εμπειρία και μια επιτυχημένη, ανοδική πορεία στην καριέρα σας. Ποια ειναι η συμβουλή που θα δίνατε σε νέα παιδιά που κάνουν τα πρώτα τους βήματα;\nΗ συμβουλή μου ειναι πάντα ΜΙΑ προς όλους όσοι αγαπούν πραγματικά αυτό που κάνουν είτε αυτό είναι τηλεόραση, είτε είναι οτιδήποτε άλλο. Να ακολουθούν πιστά τα όνειρα τους, να δουλεύουν σκληρά, να μην παρεκλίνουν ποτέ από τον στόχο τους, όσα εμπόδια και αν παρουσιαστούν και σίγουρα καποια στιγμή θα φτάσουν εκεί που πραγματικά επιθυμούν.\nΩς νέο πρόσωπο έρχεστε με «φόρα» και φρέσκια ματιά στις τηλεοπτικές μας οθόνες. Τι περιμένουμε λοιπόν απο το νέο σας show;\nΤο μόνο που μπορώ να πω αυτή τη στιγμή ειναι πως όλο αυτό που θα δείτε το ετοιμάζουμε πολύ καιρό τώρα με πολλή όρεξη και μεράκι, πιστεύουμε σε αυτό το concept και εγώ προσωπικά ειμαι πολύ χαρούμενη που ξεκινώ με μια τέτοια εκπομπή και είμαι αισιόδοξη πως όλα θα πάνε μόνο καλά!\nΚι εμείς με τη σειρά μας να ευχηθούμε ΚΑΛΗ ΕΠΙΤΥΧΙΑ ΜΙΜΙΚΑ!\nΤα παπούτσια της κυρίας Παπαχαραλάμπους είναι :\nΤο απόγευμα της Δευτέρας παρουσίασε το βιβλίο του με τίτλο «Ζιακ η έκλειψη» ο Γιάννης Χατζηγεωργίου Το…\nCelebrity Travel: Η περιπέτεια στο Μαρόκο για Κορινθίου- Αϊβάζη και η αμμοθύελλα\nΗ περιπέτεια στο εξωτικό Μαρόκο συνεχίζεται για τον Νίκο Κοκλώνη και τους καλεσμένους του, Μαρία Κορινθίου…\nPower Of Love: Το ξέσπασμα της Άννας: «Έχω κριθεί για την καταγωγή, την ηλικία και την εμφάνιση μου»\nΗ Άννα Λορένη αποχώρησε οικειοθελώς την περασμένη εβδομάδα από το Power Of Lοve καθώς έπρεπε να…


Πολύχρωμος «ο τοίχος της Αλληλεγγύης» από το Κέντρο Κοινότητας του Δ. Τρικκαίων | Trikala Culture News\nΜε χρώματα και μηνύματα υπέρ της ειρήνης και της αλληλεγγύης κάλυψαν τους εξωτερικούς τοίχους του Κέντρου Κοινότητας οι μαθητές/τριες του 2ου και 9ουΓυμνασίων Τρικάλων. Επιλέγοντας την τέχνη του γκράφιτι, αποτύπωσαν σκέψεις και αγωνίες και να τις μοιραστούν με τους συνδημότες τους.\nΤα πολύχρωμα γκράφιτι υπέρ της ειρήνης και της αλληλεγγύης αποτυπώθηκαν από τους μαθητές και τις μαθήτριες του 2ου και 9ου Γυμνασίων Τρικάλων με μεταναστευτική και προσφυγική προέλευση (Τμήματα Υποδοχής- ΖΕΠ) μαζί με τους/τις συμμαθητές/τριές τους. Οι μαθητές/τριες καθοδηγήθηκαν από την ομάδα Nolimitstyles Crew με υπεύθυνο τον κ. ΚισκίνηΑλέξανδρο και ζωγράφισαν τον κόσμο που θέλουν, ειρηνικό και ασφαλή, έναν κόσμο, στον οποίο υπάρχουν μόνον χρώματα. Έλαβαν μέρος σε διαδραστικά παιχνίδια από τους Project ΙππόΚαμπος με υπεύθυνους την κ. Μαρία Κισκίνη και τον κ. Μέλανδρο Γκανά.\nΣτη δεύτερη τοιχογραφία απεικονίζονται τα φύλλα όπου φεύγουν από το δέντρο και μετακινούνται προς την κοινωνία. Κάθε παιδί ζωγράφισε μέσα στα φύλλασύμβολα και μηνύματα ειρήνης υπενθυμίζοντας στους μεγάλους την ανάγκη να επανεξετάσουν πολλά πράγματα.\nΤα δύο γκράφιτι είχαν κεντρικό μήνυμα «Αλλάζοντας την όψη του τοίχου αλλάζουμε την όψη του κόσμου»(«Ο τοίχος της Αλληλεγγύης»). Νωρίτερα, μαθητές/τριεςτου 9ο Γυμνάσιου παρουσίασαν δρώμενο στη νοηματική και τραγούδησαν με την καθοδήγηση της εκπαιδευτικού κ. Αρετής Αλεξίου.\nΣτη μεγάλη γιορτή παραβρέθηκαν ο Εντεταλμένος Σύμβουλος Εμπορίου και Απασχόλησης της Περιφέρειας Θεσσαλίας Ντ. Μπάρδας, ο περιφερειακός σύμβουλος Χρ. Γακόπουλος, μαθητές/τριες, εκπαιδευτικοί και οι διευθυντές των δύο σχολείων κ. Ευαγ. Κίτος και του κ. Αρ. Λιάκος , ο διευθυντής κ. Μήτραινας και στελέχη τηςΔΑ Τρικάλων, η Συντονίστρια Εκπαίδευσης ΠροσφύγωνΑστικού Ιστού Τρικάλων κ. Κική Γρηγορίου, η Διευθύντρια Κοινωνικής Μέριμνας Δ. Τρικκαίων κ. Πελίγκου Στυλιανή, ο διαπολιτισμικός μεσολαβητής του Κέντρου Ένταξης Μεταναστών κ. Νταραχμέτ Φεράς, το προσωπικό του Κέντρου Κοινότητας, του Κοινωνικού Εστιατορίου, του Κέντρου Ημερήσιας Φροντίδας, του Κοινωνικού Φαρμακείου, στελέχη επαγγελματιών κοινωνικών δομών του Δ. Τρικκαίων με συμπαραστάτη τον Δήμο Τρικκαίων.\nΣημαντική η μεσολάβηση – μετάφραση που διαπολιτισμικού μεσολαβητή του Κέντρου Κοινότητας Δήμου Τρικκαίων, καθώς δημιουργούνται σχέσεις εμπιστοσύνης μεταξύ των μελών των μεταναστευτικών κοινοτήτων με την τοπική κοινωνία, γεγονός που συμβάλλει στην κοινή προσπάθεια εξάλειψης τωνστερεοτύπων και του κοινωνικού αποκλεισμού.\nΟι μαθητές δέχτηκαν κεράσματα από το Κοινωνικό Εστιατόριο. Από το Κέντρο Κοινότητας μοιράστηκαν μικρά φυτά και αναμνηστικά συμμετοχής στους/στιςμαθητές/τριες.Το αναμνηστικό σχεδίασε ένα μικρό κορίτσι, η AYA από το Ιράκ.


10 τεχνικές για να εξασκήσεις τον εγκέφαλό σου | Μυστικά ομορφιάς | mystikaomorfias.gr\nHomeΣυνταγές ομορφιάς10 τεχνικές για να εξασκήσεις τον εγκέφαλό σου\nΗ «φυσική κατάσταση» του εγκεφάλου σου, εξαρτάται από το πόσο τον χρησιμοποιείς.\nΚάθε φορά που δοκιμάζεις κάτι καινούριο ή κάτι διαφορετικό, δημιουργείς νέες νευρικές οδούς. Αυτά τα απλά κόλπα θα σε βοηθήσουν να ασκήσεις τον εγκέφαλό σου.\n1) Χρησιμοποίησε το αντίθετο χέρι\nΠέρνα την μέρα σου κάνοντας πράγματα με το αντίθετο χέρι σου. Αν είσαι αριστερόχειρας, άνοιξε τις πόρτες με το δεξί σου χέρι. Αν είσαι δεξιόχειρας, δοκίμασε να χρησιμοποιήσεις τα κλειδιά σου με το αριστερό σου χέρι. Αυτή η απλή δοκιμασία θα κάνει τον εγκέφαλό σου να δημιουργήσει ορισμένες νέες οδούς και να αναθεωρήσει τις καθημερινές εργασίες. Φόρεσε το ρολόι σου στο αντίθετο χέρι για να σου υπενθυμίζει να το αλλάξεις.\n2) Χρησιμοποίησε τις λίστες μόνο σαν εναλλακτική λύση\nΟι λίστες είναι μία πολύ καλή ιδέα για να μην ξεχνάμε, αλλά μπορούμε να γίνουμε υπερβολικά εξαρτημένοι από αυτές. Φτιάξε την λίστα σου για το σουπερμάρκετ, αλλά έπειτα προσπάθησε να ψωνίσεις χωρίς αυτήν. Χρησιμοποίησε την λίστα μόλις έχεις τοποθετήσει κάθε πράγμα που μπορείς να σκεφτείς μέσα στο καλάθι αγορών σου. Κάνε το ίδιο με τις λίστες με όσα πρέπει να κάνεις.\n3) Απομνημόνευσε αριθμούς τηλεφώνων\nΤα σύγχρονα κινητά τηλέφωνα, θυμούνται κάθε αριθμό που τα καλεί. Κανένας δεν απομνημονεύει πια αριθμούς τηλεφώνων, αλλά αυτό αποτελεί μια θαυμάσια δεξιότητα μνήμης. Να μαθαίνεις έναν καινούριο αριθμό τηλεφώνου κάθε μέρα.\n4) Προετοίμασε μια ιστορία κάθε μέρα\nΚάθε πρωί επινόησε μια ιστορία που θα έχεις έτοιμη για να την πεις στους ανθρώπους. Η ιστορία μπορεί να αφορά κάτι πρόσφατο ή κάτι από το παρελθόν σου. Προσπάθησε να ανακαλύψεις τον πιο διασκεδαστικό τρόπο για να πεις την ιστορία. Αν κάποιος σε πάρει τηλέφωνο ή τον δεις τυχαία, σίγουρα θα έχεις κάτι να συζητήσεις μαζί του. Αυτό θα σε κάνει πιο ενδιαφέρων, εξασκώντας παράλληλα και την μνήμη σου.\n5) Παιχνίδια παρατήρησης\nΜπορείς καθημερινά να διαλέγεις ένα συγκεκριμένο πράγμα για να παρατηρείς. Ίσως τη μία μέρα ν’ αποφασίσεις να εστιάσεις την προσοχή σου στο τι φοράνε οι άνθρωποι. Όπου πας, και στην τηλεόραση, παρατήρησε πώς ντύνονται οι άνθρωποι και αναλογίσου γιατί συγκεκριμένοι άνθρωποι ντύνονται με τον τρόπο που ντύνονται. Δώσε στον εγκέφαλό σου κάτι να σκεφτεί. Την επόμενη μέρα, διάλεξε να παρατηρήσεις κάτι άλλο.\n6) Πήγαινε από διαφορετικό δρόμο\nΟδήγησε ή περπάτησε από διαφορετικό δρόμο οπουδήποτε κι αν πηγαίνεις. Μια μικρή αλλαγή στην ρουτίνα βοηθάει τον εγκέφαλο να εξασκήσει την χωρική μνήμη και τις κατευθύνσεις. Δοκίμασε διαφορετικούς παράδρομους, πέρνα από μαγαζιά με διαφορετική σειρά – οτιδήποτε για να αλλάξεις το δρομολόγιό σου.\n7) Σπάσε την ρουτίνα\nΚάνε κάτι με διαφορετική σειρά. Φάε πρωινό αντί για βραδινό. Βάλε τις εξωτερικές σου δουλειές σε προτεραιότητα το πρωί. Πιες καφέ το απόγευμα. Κάνε τις καθημερινές σου εργασίες με μια νέα σειρά. Παρατήρησε πώς είσαι με την αλλαγή της καθημερινότητας και τι πάει καλά και τι όχι σχετικά με την νέα σειρά.\n8) Λύσε ένα πρόβλημα\nΠροσποιήσου ότι ξεκινάς μια επιχείρηση και σκέψου σχετικά με το πώς θα έλυνες ένα πρόβλημα. Τί θα πουλούσες και σε ποιόν θα το πουλούσες; Ποιοί είναι οι ανταγωνιστές σου και με ποιόν τρόπο θα τους νικούσες; Δώσε στον εγκέφαλό σου τροφή για σκέψη. Την επόμενη μέρα προσποιήσου ότι ξεκινάς μια οργάνωση για την καταπολέμηση της πείνας: τι καινούριες ιδέες μπορείς να σκεφτείς; Διασκέδασε με την επίλυση προβλημάτων, για να δημιουργήσεις νέες συνδέσεις στον εγκέφαλό σου.\n9) Φτιάξε λίστες αναμνήσεων\nΟι λίστες είναι θαυμάσιες. Η δημιουργία λιστών μας βοηθάει να σχετίζουμε πράγματα το ένα με το άλλο. Φτιάξε μια λίστα με όλα τα μέρη στα οποία έχεις ταξιδέψει. Φτιάξε μια λίστα με τα πιο αηδιαστικά φαγητά που έχεις φάει. Φτιάξε μια λίστα με τα καλύτερα δώρα που έχεις λάβει. Φτιάχνε μια λίστα κάθε μέρα για να φρεσκάρεις την μνήμη σου και να δημιουργείς νέες συνδέσεις.\n10) Διάβασε ένα βιβλίο\nΔιάλεξε ένα βιβλίο με ένα εντελώς καινούριο θέμα. Διάβασε ένα μυθιστόρημα που διαδραματίστηκε στην Ινδία. Μάθε για τα οικονομικά. Υπάρχουν πολλά εξαιρετικά, δημοφιλή, μη λογοτεχνικά βιβλία που κάνουν υπέροχη δουλειά διασκεδάζοντάς σε, ενώ παράλληλα σε διδάσκουν σχετικά με ένα θέμα. Γίνε ειδικός κάθε εβδομάδα σε κάτι καινούριο.\nΑπόδοση: Χριστοδουλάκη Ελένη – Ψυχολόγος


Πώς θα μάθετε δυο γλώσσες στο παιδί σας – dietup.gr\nΔίγλωσσο θεωρείται ένα παιδί όταν κατακτά παράλληλα δύο γλώσσες κατά την περίοδο της πρωτογενούς ανάπτυξης λόγου, δηλαδή κατά την βασική, γλωσσικά, χρονική περίοδο των 0 έως 5 ετών.\nΚαι αυτοί που κατά κύριο λόγο μπορούν να μάθουν να είναι δίγλωσσοι είναι τα παιδιά. Μπορούν να μάθουν δυο γλώσσες στο σπίτι, στο σχολείο ή στον κοινωνικό τους περίγυρο. Η γλώσσα που το παιδί γνωρίζει καλύτερα ονομάζεται κυρίαρχη γλώσσα.\nΜε τον καιρό, η κυρίαρχη γλώσσα μπορεί να αλλάξει, ειδικά όταν το παιδί δεν την χρησιμοποιεί τακτικά.\nΗ χρήση δυο γλωσσών είναι μια δεξιότητα σαν όλες τις άλλες. Τα παιδιά για να χρησιμοποιούν σωστά τις γλώσσες πρέπει να εξασκούνται πολύ και σε αυτό μπορούν να τα βοηθήσουν οι γονείς. Χωρίς πρακτική, το παιδί ίσως να αντιμετωπίσει δυσκολίες κατανόησης ή επικοινωνίας με ανθρώπους και στις δυο γλώσσες.\nΔώστε στο παιδί σας πολλές ευκαιρίες για να εξασκηθεί στη χρήση και των δυο γλωσσών μέσα από καθημερινές καταστάσεις.\nΌπως όλα τα παιδιά, έτσι και τα δίγλωσσα αρθρώνουν τις πρώτες τους λέξεις από την ηλικία του ενός έτους: για παράδειγμα ‘μαμά’ ή ‘μπαμπά’. Από την ηλικία των 2 ετών, τα περισσότερα δίγλωσσα παιδιά μπορούν να αρθρώσουν φράσεις με δυο λέξεις : για παράδειγμα ‘μπάλα μου’ ή ‘όχι χυμό’.\nΜερικά παιδιά, όταν αρχίζουν να μαθαίνουν μια δεύτερη γλώσσα, μπορεί να μη μιλάνε για κάποιο χρονικό διάστημα. Αυτή η ‘περίοδος σιωπής’ είναι πιθανό να διαρκέσει από μερικούς μήνες έως ένα χρόνο. Αυτό είναι επίσης φυσιολογικό και παροδικό.\nΚασέτες και CD. Κασέτες και CD σε άλλες γλώσσες μπορούν επίσης να φανούν χρήσιμα. Το τραγούδι είναι ένας επίσης πολύ καλός και διασκεδαστικός τρόπος για να αρχίσετε να μαθαίνετε μια δεύτερη γλώσσα στο παιδί σας.\nΣε αυτήν την περίπτωση είναι καλύτερο να επικοινωνείτε με το παιδί σας στη γλώσσα που χρησιμοποιείται με μεγαλύτερη ευχέρεια. Αυτό συνιστάται ακόμα και αν χρησιμοποιεί διαφορετική γλώσσα στο σχολείο. Αλλά προσπαθήστε να μην αλλάζετε απότομα τις καθημερινές συνήθειες του παιδιού σας.\nΜπορεί να το αγχώσετε.\nΕάν το παιδί σας αντιμετωπίζει προβλήματα και στις δυο γλώσσες, ίσως χρειάζεται να ζητήσετε τη γνώμη του ειδικού.\nπροηγούμενοΠως να καλλιεργήσετε την ενασχόληση του παιδιού σας με το βιβλίο\nεπόμενοΔύο παιδιά στο ίδιο δωμάτιο: Συμβουλές αρμονικής συμβίωσης


Ο τόπος μας είναι γεμάτος κάστρα και πύργους, που αποτελούν ένα σημαντικό κομμάτι της ιστορίας μας και της πολιτιστικής μας κληρονομιάς. Η λέξη “κάστρο” προέρχεται από το λατινικό castrum (πληθυντικός castra - ο όρος ελληνοποιήθηκε κατά τη Βυζαντινή περίοδο), που χρησιμοποιούσαν οι Ρωμαίοι για να περιγράψουν κάθε είδους στρατιωτική εγκατάσταση. Ως κάστρο χαρακτηρίζεται το “ψηλό κτίσμα με οχυρώσεις που χρησιμοποιούνταν για τη φύλαξη των πόλεων, καθώς και το τείχος που περιέβαλλε τις πόλεις και τις προστάτευε από τις εχθρικές επιδρομές”. Μεταφορικά, το κάστρο χρησιμοποιείται για να περιγράψει “καθετί που λειτουργεί ως εγγυητής και υπερασπιστής (αξιών, θεσμών, ιδεών) και αυτόν που έχει ισχυρές βάσεις, που δεν μπορούν να κλονιστούν εύκολα” (1).\nΠαρά το ότι πρώιμες οχυρώσεις συναντώνται ακόμα από τη νεολιθική εποχή, φτάνοντας στα Ζιγκουράτ των Σουμερίων, στα περίφημα τείχη της Τροίας και στα κυκλώπεια Μυκηναϊκά τείχη, ο όρος κάστρο αφορά, κυρίως, μεσαιωνικές οχυρωματικές κατασκευές, από τον 4ο μ.Χ. αιώνα μέχρι και τον 17ο αιώνα. Για την ακρίβεια, η πλειοψηφία των στρατιωτικών τακτικών του Μεσαίωνα περιστρέφονταν γύρω από την πολιορκία, την υπεράσπιση και την κατάκτηση κάστρων. Οι Ρωμαίοι, οι Βυζαντινοί και κατόπιν οι Νορμανδοί, για να περιφρουρήσουν την επικράτειά τους, δημιούργησαν αξιόλογη οχυρωματική τεχνολογία. Μάλιστα, τα Θεοδοσιανά τείχη της Πόλης απετέλεσαν πρότυπο για τους πρωτομάστορες του Μεσαίωνα και ίσως ήταν το πιο ισχυρό φρούριο που υπήρξε ποτέ (2).\nΤα κάστρα χτίζονταν σε τοποθεσίες που εξυπηρετούσαν στρατηγικούς σκοπούς και προσέφεραν, ιδεωδώς, φυσική οχύρωση. Ο πύργος του κάστρου, ως χώρος κατοικίας της φυσικής αριστοκρατίας, φυλάκιο, διοικητήριο, παρατηρητήριο και γενικότερα στρατιωτικό κέντρο, αποτελούσε και το κέντρο της κοινωνικής ζωής της ευρύτερης περιοχής. Σε περιπτώσεις πολέμου και πολιορκιών, τα τείχη του κάστρου προσέφεραν ασφάλεια για τους κατοίκους ολόκληρης της επικράτειας, που κατέφευγαν εκεί για προστασία (3).\nΑπό τις αρχές του 19ου αιώνα, οι Ρομαντικοί, αποστρεφόμενοι τον υλισμό του Διαφωτισμού και της Βιομηχανικής Επανάστασης, στράφηκαν στις αξίες της ευρωπαϊκής παράδοσης, εξυμνώντας τη Μεσαιωνική ιστορία και τη Γοτθική τέχνη, γοητευμένοι από τα μεσαιωνικά κάστρα και μοναστήρια. Στη ζωγραφική, την αρχιτεκτονική, τη λογοτεχνία και τη μουσική υπάρχουν πολλά παραδείγματα αυτής της στροφής προς ένα ένδοξο, μυθολογικό και πατριωτικό παρελθόν.\nΣε πρωταρχικό, εσωτερικό, επίπεδο, ο συμβολισμός του κάστρου αναφέρεται στο χτίσιμο του πυρήνα της σκέψης του ατόμου, στην σφυρηλάτηση του χαρακτήρα του, στη διαμόρφωση του αξιακού του συστήματος και της ηθικής του, στη χαλιναγώγηση των παθών του και στην προσέγγιση ενός ανώτερου ιδεώδους. Στην σταδιακή μετάλλαξη του ατόμου, μέσω της άσκησης και του βιώματος, ώστε να αποκτήσει γερά θεμέλια και, πατώντας σ' αυτά, να προσπαθήσει να κατακτήσει την κορυφή. Να γίνει ο ίδιος ο νέος άνθρωπος, προπομπός και κοινωνός του νέου κόσμου (4).\nΣε ένα δεύτερο επίπεδο, συλλογικό ή κινηματικό αν προτιμάτε (κατά την άποψη του γράφοντος εξίσου σημαντικό με το πρώτο), ο συμβολισμός του κάστρου αναδεικνύει την αναγκαιότητα της δημιουργίας δομών αντίστασης απέναντι στην λαίλαπα της αλλοτρίωσης και της αντιστροφής των αξιών του σύγχρονου κόσμου. Δημιουργία μικρών, αλλά απτών, νησίδων ελευθερίας, αποδείξεων βούλησης και αγωνιστικότητας, ορμητηρίων δράσης, κυψελών δημιουργικότητας, ασφαλών καταφυγίων. Εγχειρημάτων που να ξεφεύγουν επιτέλους από το στείρο θεωρητικό, φιλοσοφικό ή φιλολογικό επίπεδο, που να δοκιμάζουν συνειδήσεις και χαρακτήρες και που να αποτελούν σημεία αναφοράς μίας υπαρκτής συλλογικής προσπάθειας αντίστασης και αναγέννησης.\nΒεβαίως, ο ορθός προσανατολισμός των δραστικών δυνάμεων και ο κατάλληλος συντονισμός τους, πάνω σε μία σωστή βάση, αποτελούν τα κρίσιμα χαρακτηριστικά για τη δημιουργία οποιουδήποτε εγχειρήματος, αυτά που θα θέσουν γερά θεμέλια και θα καθορίσουν την επιτυχία του ή τη δημιουργία ενός ακόμα κακέκτυπου. Η ασφαλέστερη πορεία προς τον εκφυλισμό είναι αυτή στην οποία ο τυφλός οδηγεί τους τυφλούς. Από την άλλη μεριά όμως, οι καιροί απαιτούν δράση και δεν μπορούν να περιμένουν τους κουρασμένους, τους απογοητευμένους ή τους επιφυλακτικούς. Άριστον εστί το μέτρον. Η ακατάσχετη θεωρητικολογία, τα ιδεολογικά γκέτο, η στείρα εμμονή σε μία παραδοσιοκρατία αποκομμένη από το σήμερα, ο προσωποκεντρισμός, ο εγωισμός και η αδυναμία εκδήλωσης πνεύματος υποτυπώδους συνεργασίας, όσο συνεχίζουν να αποτελούν τροχοπέδη συλλογικής δραστηριοποίησης, ομοιάζουν με χαρακτηριστικά στάσης ζώου που παγώνει και στέκεται ακίνητο μπροστά στο θάνατο που πλησιάζει.\nΤα δικά μας κάστρα, αυτά που θα αποτελέσουν καταφύγιο και ορμητήριο, που θα μας προστατέψουν και θα μας αναζωογονήσουν συλλογικά, είναι οι δομές αντιπληροφόρησης και επικοινωνίας, οι δομές αλληλεγγύης και συντροφικότητας, οι δομές εκπαίδευσης και ψυχαγωγίας. Είναι ό,τι μπορέσουμε να χτίσουμε, με πράξεις και κόπο, όχι μόνο με λόγια και γραπτά, έστω για να το αφήσουμε ως εφαλτήριο σε κάποιους επόμενους, πιο άξιους, για να πατήσουν πάνω του και να φτάσουν ψηλότερα. Όχι για να συνεχίζουν το ίδιο μαρτύριο του Σισύφου, κουβαλώντας τον ίδιο βράχο, κάθε φορά από το μηδέν, ανάμεσα στα συντρίμμια του κόσμου.\nΚι αν δεν είναι κάστρα με φανταχτερές ακροπόλεις, με πολλές περιβόλους, με περίτεχνα λαξεμένες πέτρες, με πλουμιστές σημαίες στις πολεμίστρες και πολλές θέσεις για κανόνια, ας είναι ταμπούρια για καριοφίλια, ας είναι έστω απλές φρυκτωρίες για επικοινωνία. Εξάλλου, ακόμα και το πιο μεγάλο ταξίδι αρχίζει με ένα μικρό βήμα. Το σημαντικό είναι να ξέρεις πού θέλεις να φτάσεις. Κι όσο πιο ψηλά βάλεις τον στόχο σου, τότε, τουλάχιστο, δεν θα συμβιβαστείς εύκολα με τα ελάχιστα.\n(2) Περί κάστρων\n(3) Castle - Wikipedia\n(4) Οικοδομώντας κάστρα Ιδεών


Αλίντα Κανάκη - Αστρολόγος - Παρθένος - Ημερήσιες προβλέψεις Σεπτεμβρίου 2017\nΗ τονισμένη σας προσωπικότητα σήμερα ξεχειλίζει από αισιοδοξία και γενναιοδωρία. Μόνο που φαίνεται ότι αυτά καθοδηγούνται από κάποιο πάθος για προβολή και επίδειξη. Συγκρατηθείτε λίγο.\nΗ μεγάλη σας αισιοδοξία, αλλά και η οργανωτική ικανότητα μπορούν να σας καθιερώσουν σήμερα και να δώσουν την επιτυχία. Ακόμα και οι φιλοσοφικές συζητήσεις σας ευχαριστούν. Προσοχή όμως στις κραιπάλες, επειδή τα κιλά παραμονεύουν.\nΑν αποφύγετε παράτολμες ενέργειες, θα πετύχετε πολλά! Προσοχή στις σπατάλες και τις επιπόλαιες κινήσεις στην οικονομική σκακιέρα.\nΣτις σημερινές σας δραστηριότητες, τόσο στην εργασία σας, όσο και στις γενικότερες δοσοληψίες, θα υπάρχει μεγάλη δυσκολία στην επικοινωνία, λόγω κάποιας δικής σας αδυναμίας...\nΘετικά επηρεάζονται οι τομείς της καριέρας, των επαγγελματικών, των οικονομικών, των αγαθών, της τύχης, ενώ παρουσιάζονται δυσκολίες στους τομείς της εκπαίδευσης, πτυχίων, μεγάλων ταξιδιών, των φίλων και αδερφών, επικοινωνίας, ταξιδιών. Η πανσέληνος της 06-09-2017 επηρεάζει τον τομέα του γάμου ή συνεργασιών σας.\nΣήμερα φαίνεται να σας χαμογελά η τύχη, καθώς με την ευστροφία σας και τα καλλιτεχνικά σας ταλέντα, προσελκύετε τα άτομο εκείνα που μπορούν να δώσουν ώθηση στην καριέρα σας.\nΌσοι ασχολείστε με επιχειρήσεις εστίασης ή αισθητικής, σήμερα είναι η μέρα σας! Εξαιρετικά θετικές θα είναι οι προοπτικές, εάν κάνετε τις κατάλληλες κινήσεις.\nΤα όπλα σας σήμερα είναι η ξεχωριστή σας διαίσθηση και κοινωνικότητα. Λίγο απρόβλεπτοι, αλλά με μεγάλο μαγνητισμό προς τα πλήθη, μπορείτε να φθάσετε πιο εύκολα στην επιτυχία, που τόσο θέλετε να κατακτήσετε.\nΕίστε δυναμικοί, έχετε όμως και ένα πείσμα απίστευτο! Το μείγμα είναι εκρηκτικό αλλά και ιδανικό για μεγάλες κατακτήσεις!\nΜε το ρομαντισμό και έντονο το καλλιτεχνικό στοιχείο σήμερα, αλλά και τα μεγάλα πάθη, δείξτε ιδιαίτερη προσοχή στις κινήσεις σας και μην τα βάζετε με τον εαυτό σας.\nΟι σημερινές σας ασχολίες, που θα έχουν σχέση με την ανώτερη εκπαίδευση, ή την συγγραφή μπορούν να έχουν μεγάλη επιτυχία. Πιθανή κάποια ευχάριστη περιπέτεια…\nΗ τύχη σας ευνοεί σήμερα. Είναι η μέρα της δημοσιότητας. Πιθανές νέες εμπειρίες από κάποιο ταξίδι που θα σας ανοίξουν ένα νέο παράθυρο στον κόσμο...\nΔυσκολίες παρατηρούνται σε οικονομικά θέματα, αλλά και μια άκαμπτη στάση σε ζητήματα συναισθηματικής φύσης. Ο διάλογος είναι επιβεβλημένος!\nΠρέπει να δουλέψετε σκληρά για την επιτυχία, και αυτή θα έρθει και θα σας ανταμείψει. Είστε λίγο παραπάνω από το δέων εγωκεντρικοί σήμερα…\nΚάποια κινητικότητα θα παρουσιαστεί σήμερα σε εμπορικά και επικοινωνιακά ζητήματα, αλλά δεν φαίνεται να τελεσφορούν, λόγω των δυσκολιών ή ανατροπών της τελευταίας στιγμής...\nΤο μυστήριο σας προσελκύει σήμερα και θα καθορίσει την πορεία της μέρας σας. Μπορεί να βρεθεί στο δρόμο σας ένα μυστηριώδες άτομο που θα σας κινήσει το ενδιαφέρον, ή απλά θα αναζητήσετε τα αίτια κάποιων καταστάσεων.\nΤα ταξίδια και οι ασχολίες που έχουν σχέση με οδική ή θαλάσσια συγκοινωνία, μπορούν να αποβούν κερδοφόρα! Προσοχή μόνο στην πολύ μεγάλη σας αυτοπεποίθηση!\nΕίστε αισιόδοξοι, είστε γενναιόδωροι, έχετε όμως και μια κρυφή επιθυμία για οικονομική και οικονομική καταξίωση. Δεν είναι κακό, αρκεί να είναι μετριασμένη…\nΘετικά επηρεάζονται οι τομείς της εκπαίδευσης, πτυχίων, μεγάλων ταξιδιών, της προσωπικότητας, του εγώ, ενώ παρουσιάζονται δυσκολίες στους τομείς των κληρονομιών, ασφαλειών, του σεξ, των οικονομικών, των αγαθών, της τύχης. Η νέα Σελήνη της 20-09-2017 επηρεάζει τον τομέα της προσωπικής σας λάμψης.\nΗ οργανωτική σας δεινότητα και η εμμονή σας στη λεπτομέρεια θα αποτελέσουν τα σωτήρια σωσίβια σας σήμερα!\nΑν αποφύγετε παράτολμες ενέργειες, ιδίως σε οικονομικό επίπεδο! Ευνοούνται σήμερα ζητήματα και εκκρεμότητες που έχουν σχέση με σπουδές και ταξίδια!\nΕίναι καιρός να αφιερώσετε λίγο χρόνο στα αγαπημένα σας πρόσωπα. Η προσοχή σας στις λεπτομέρειες είναι ξεχωριστή, αλλά αυτό μπορεί να εκνευρίσει τους γύρω σας, ειδικά εάν κολλάτε σε ανούσια ζητήματα.\nΕπαγγελματικά και οικονομικά ζητήματα μπορούν να βρουν πολύ εύκολα λύσεις που σας ευνοούν! Προσοχή στην επικοινωνία σας με άτομα του στενού σας περιβάλλοντος, γιατί μια απροσεξία σας μπορεί να τα δυσαρεστήσει.\nΜην χαλαρώνετε και επαναπαύεστε στις δάφνες σας, γιατί η μέρα προβλέπεται να έχει αρκετές δυσκολίες… Ένα επαγγελματικό ταξίδι ωστόσο μπορεί να στεφτεί από απόλυτη επιτυχία!\nΗ ψυχρότητα σας θα φέρει δυσκολίες στα ερωτικά σας, και θα αφήσει ανεκπλήρωτες τις ερωτικές σας επιθυμίες… Μπορεί όμως να επηρεάσει και τα επαγγελματικά σας.\nΣήμερα μπορείτε να μαγέψετε τα πλήθη! Πρωτοποριακές ιδέες και ευκολία επικοινωνίας με το κοινό, δίνουν υπόσχεση επιτυχίας. Με την εξυπνάδα σας, αποκρούετε κάθε επίθεση που μπορεί να δεχθείτε.\nΚάποια δική σας ψυχρότητα, φέρνει ατυχία τόσο στα ερωτικά σας, όσο και στις οικονομικές σας δοσοληψίες. Κάντε ανακωχή και επιλύστε τα ζητήματα που έχουν προκύψει.\nΔεν μπορεί κανείς να σας επηρεάσει, κανείς δεν μπορεί να σας αλλάξει την πορεία καριέρας ή ζωής! Διατηρήστε την προσήλωση σας στο στόχο και όλα θα πάνε καλά!


Κεράσι: Το φρούτο, θησαυρός! - Medical Land\nΚεράσι: Το φρούτο, θησαυρός!\nΤελευταία Ανανέωση 3 Μαΐ, 2018\nΤο όμορφο, δροσερό και νόστιμο ανοιξιάτικο φρούτο, προσφέρει σημαντικά οφέλη στην υγεία μας, επειδή διαθέτει ποικιλία θρεπτικών συστατικών, βιταμινών και ιχνοστοιχείων που συμβάλλουν στην εύρυθμη λειτουργία του οργανισμού. Ήδη στις λαϊκές αγορές και στα σούπερ μάρκετ βρίσκουμε τις πρώιμες ποικιλίες, ενώ τον Ιούνιο θα δούμε τις όψιμες. Τα κεράσια,είναι εξαιρετικά ωφέλιμα επειδή…\nΕνδιαφέρον παρουσιάζει μια μελέτη που παρουσιάστηκε στο Συνέδριο Πειραματικής Βιολογίας στο Σαν Ντιέγκο των ΗΠΑ προ διετίας. Το πείραμα έγινε σε ποντίκια που έτρωγαν σκόνη κερασιού αναμεμειγμένη με πολύ λιπαρές τροφές. Παρατηρήθηκε ότι τα συγκεκριμένα ποντίκια αύξησαν το βάρος και τον λιπώδη ιστό τους σε μικρότερο βαθμό σε σύγκριση με εκείνα που δεν κατανάλωναν σκόνη κερασιού. Παράλληλα, εμφάνισαν σημαντικά χαμηλότερες τιμές χοληστερίνης και τριγλυκεριδίων στο αίμα τους\nΑνατριχιαστικό! Της έβγαλαν 14 σκουλήκια από την χολή (ΒΙΝΤΕΟ)\nΚάντε σάουνα για να προλάβετε το εγκεφαλικό επεισόδιο


ΝΔ: Άλλη μία κυβερνητική απόπειρα άλωσης των Ανεξάρτητων Αρχών\nΠρώτη Δημοσίευση:\tΠαρασκευή, 11. 01. 2019 - 15:44\n«Η κυβέρνηση ΣΥΡΙΖΑ-ΑΝΕΛ απροκάλυπτα επιχειρεί να ελέγξει άλλη μία Ανεξάρτητη Αρχή τοποθετώντας επικεφαλής της ΑΔΙΠ σύμβουλο του κ. Γαβρόγλου. Πλέον δεν τηρούνται ούτε τα προσχήματα», δηλώνει η Τομεάρχης Παιδείας, Έρευνας και Θρησκευμάτων της Νέας Δημοκρατίας,·Νίκη Κεραμέως.\nΜίας ΑΔΙΠ, που είχε επανειλημμένως επικρίνει την άναρχη αναδιάταξη του ακαδημαϊκού χάρτη της χώρας που επιχειρεί η Κυβέρνηση χωρίς να λαμβάνει υπ' όψιν τα αποτελέσματα της δικής της αξιολόγησης, χωρίς ακαδημαϊκά κριτήρια, χωρίς διαφάνεια και χωρίς συνολικό σχεδιασμό.\nΠερισσότερα σε αυτή την κατηγορία: « Βρέθηκαν οι 80 βουλευτές του Ζάεφ Καμμένος: Βγάλτε φωτό για να μην βγάζετε σενάρια »


Μεταρρύθμιση δικαιοσύνης: Πότε αναμένεται να οδηγηθούν στην Ολομέλεια τα νομοσχέδια για ψήφιση;\nMay 20, 2022 - 5:52 pm\nΤα νομοσχέδια για την μεταρρύθμιση της δικαιοσύνης θα οδηγηθούν στην Ολομέλεια για ψήφιση σίγουρα πριν τις διακοπές του καλοκαιριού, δήλωσε ο Πρόεδρος της Επιτροπής Νομικών, Βουλευτής του ΔΗΣΥ, Νίκος Τορναρίτης, μετά τη συνεδρία της Επιτροπής την Παρασκευή.\nΟ κ. Τορναρίτης ανέφερε ότι είδαν σήμερα το νομοσχέδιο για τη μεταρρύθμιση στη δικαιοσύνη και την ερχόμενη Τετάρτη θα υπάρχει η τοποθέτηση των κομμάτων και την αμέσως επόμενη εβδομάδα θα υπάρχει δυνατότητα κατάθεσης τροπολογιών από τα κόμματα.\nΣημείωσε ότι πρέπει όλα ανεξαίρετα τα κόμματα, οι πολιτικοί φορείς αλλά και οι αρμόδιοι θεσμικοί φορείς της δικαιοσύνης να εγκύψουν στον συγκεκριμένο νόμο.\nΕίπε, επίσης, ότι σήμερα είδε το φως της δημοσιότητας η έκθεση της Ευρωπαϊκής Επιτροπής για την απονομή της δικαιοσύνης στα κράτη-μέλη της ΕΕ και η Κύπρος βρίσκεται τελευταία στη λίστα.\n«Δικαιοσύνη που δεν απονέμεται το συντομότερο δυνατό δεν είναι δικαιοσύνη», ανέφερε.\nΠρόσθεσε ότι τα νομοσχέδια θα οδηγηθούν για ψήφιση σίγουρα πριν τις διακοπές του καλοκαιριού και είπε ότι ο καθένας θα πρέπει να αναλάβει την ευθύνη του ενώπιον της Βουλής, αλλά κυρίως ενώπιον της κοινωνίας, και να εξηγήσει τη θέση του στους Κύπριους πολίτες.\nΠαράλληλα, ανέφερε ότι η Επιτροπή Νομικών συζήτησε την Παρασκευή το θέμα που αφορά τους εθελοντές δασοπυροσβέστες, τέλειωσε η κατ’ άρθρο συζήτηση, και θα οδηγηθεί για ψήφιση στην Ολομέλεια της Βουλής.\nΌπως ανέφερε ο κ. Τορναρίτης είναι γνωστό ότι με την κλιματική αλλαγή είναι η δασοπυρόσβεση είναι εξόχως σημαντική.\n• Μείωση χρόνου εκδίκασης και ενίσχυση ποιότητας της δικαιοσύνης με τη μεταρρύθμιση των δικαστηρίων, είπε η Υπ. Δικαιοσύνης\n• Στην Ολομέλεια το νομοσχέδιο για το glamping, προωθείται νόμος για τους ξενώνες για ψήφιση μέχρι τον Ιούλιο\n• Στο δια ταύτα η ψήφιση της Μεταρρύθμισης στη Δικαιοσύνης\nΠροηγούμενο άρθροΓερμανία: Ο Όλαφ Σολτς δηλώνει πεπεισμένος πως η Τουρκία θα κάνει πίσω\nΕπόμενο άρθροΓεμάτα… Άιντραχτ τα βραβεία της σεζόν στο Europa League!


Αυτό το καλοκαίρι υιοθέτησε το καρέ (Ιδέες)\nΈρευνα: Ο ύπνος με τον/την σύντροφο σου σε κάνει πιο υγιή!\nΠαρασκευή, 20 Μάιος 2016 11:15\nΜήπως ήρθε η ώρα να κάνουμε μία ριζική αλλαγή πάνω μας;\nΚαλοκαιράκι έρχεται… που θα πας στην πλαζ με τις τρέσες και τα εξτέ! Στην παραλία και στις διακοπές, γενικότερα στη θάλασσα θέλεις να είσαι ο εαυτός σου, ο αληθινός φυσικός εαυτός σου αναφέρει το marrymarry.gr! Ας μην κάνουμε δύσκολη τη ζωή μας και ας ποντάρουμε αυτό το καλοκαίρι στη φυσική μας ομορφιά, που σίγουρα δεν συγκρίνεται με τίποτα ψεύτικο και φτιαχτό.\nΜαλλιά, Hair Stylling, Καλοκαίρι,


Πέμη Ζούνη: Το tango είναι ελευθερία και άνοιγμα στο άγνωστο\nΔευτέρα, 10 Σεπτεμβρίου 2012 14:52\nTo Φεστιβάλ Tangoacropolis, κορυφώνεται με μια μουσικο-θεατρικο-χορευτική βραδιά σε σκηνοθεσία Πέμης Ζούνη στο θέατρο Badminton το Σάββατο 8 Σεπτεμβρίου, στις 21.00. Ελλάδα και Αργεντινή συναντιούνται σε ένα λιμάνι. Σε ένα ταξίδι στο χρόνο. Γι’ αυτό το ταξίδι, μας προϊδεάζει η Πέμη Ζούνη απαντώντας στις ερωτήσεις του Culturenow.gr για την παράσταση , το tango αλλά και τα κοινά πάθη Αργεντίνων και Ελλήνων. Συνέντευξη: Μαριάννα Παπάκη\nCul.N.: Το Σάββατο 8 Σεπτεμβρίου θα παρουσιαστεί στο θέατρο Badminton σε δική σας σκηνοθεσία η μουσικο-χορευτική παράσταση «17.37: Πειραιάς – La Boca». Πείτε μας λίγα λόγια για αυτή τη βραδιά. Τι θα δούμε και πώς γεννήθηκε η ιδέα; Πέμη Ζούνη: Οι διοργανωτές του φεστιβάλ Tango Acropolis, Luis και Έλενα Mestre, ήθελαν να γιορτάσουν το τέλος του διαγωνισμού tango με μια παράσταση, όπου θα συμμετείχαν οι φιναλίστ. Η ιδέα μεγάλωσε, αναπτύχθηκε, έγινε κανονικό έργο από τον Στέλιο Χατζηαδαμίδη, ένα νέο και ήδη βραβευμένο συγγραφέα… και να ’μαστε! Ένα ταξίδι, όπως υπαινίσσεται κι ο τίτλος, ανάμεσα στα μεγάλα λιμάνια των δύο χωρών, μέσα απ’ τα μάτια μιας γυναίκας, που περιμένει χρόνια στην αποβάθρα. Μετανάστες, σκηνές καταστρώματος, κάποιο μπορντέλο του Μπουένος Άιρες, καρναβάλι που μπλέκεται με διαδήλωση… Πολύς χορός, αγαπημένα τραγούδια της συλλογικής μνήμης, μικρά κομμάτια - υπαινιγμοί από τη λογοτεχνία , απ’ το στόμα ελλήνων και αργεντίνων ηθοποιών.\nCul.N.: Ποιες δυσκολίες έχει να αντιμετωπίσει ο σκηνοθέτης μιας σύνθετης παράστασης που περιλαμβάνει πρόζα, μουσική και χορό σε σχέση με μια «κλασική» θεατρική παράσταση; Π.Ζ.: Η βασική δυσκολία είναι η αβίαστη και φυσική ροή από τον λόγο στο θέαμα , και από κει πάλι πίσω, στη συγκέντρωση της προσοχής του θεατή σε μια εύθραυστη στιγμή. Αλλά αυτή είναι και η χαρά.\nCul.N.: Ελλάδα – Αργεντινή: Δύο χώρες με κοινά πάθη όπως ο χορός αλλά και κοινά θέματα, τα τελευταία χρόνια, λόγω δυσμενών οικονομικών συνθηκών. Η σύγκρισή τους έρχεται στο προσκήνιο αρκετά συχνά, τελευταία. Ποια κοινά βλέπετε εσείς στις δύο χώρες, στους δύο λαούς και μέσα από τη συγκεκριμένη παράσταση; Π.Ζ.: Το «κοινά πάθη», όπως πολύ σωστά λέτε, σημαίνει και κοινή φτιαξιά. Πράγματι, οι δύο λαοί παρουσιάζουν εντυπωσιακές ομοιότητες, τουλάχιστον στον 20ό αι. Είναι και οι αργεντίνοι ˝μεσογειακοί ˝. Στα προτερήματα, όπως η εξωστρέφεια και η φιλοξενία, αλλά και στα ελαττώματα, όπως η ελαφρότητα. Οι πρωτεύουσες είναι μαγνήτης μεταναστών, άρα έντονα πολυπολιτισμικές. Περνάνε περιόδους απολυταρχικού καθεστώτος – το tango διωκόταν όπως το ρεμπέτικο . Οι γειτονιές υπάρχουν ακόμα και κρατάνε τα μυστικά της παράδοσης. Το Μπουένος Άιρες έχει 250 θέατρα, περισσότερα από πολλές μεγάλες ευρωπαϊκές πόλεις. Δεν σχολιάζω την πρόσφατη οικονομική κρίση της Αργεντινής, γιατί η σύγκριση θα είναι εναντίον μας. Εκείνη είναι μια πλούσια, παραγωγική χώρα, που μπόρεσε να σταθεί στα πόδια της σχετικά γρήγορα… Η παράσταση σχολιάζει τα σπουδαία «μικρά καθημερινά», νομίζω αυτή είναι και η ομορφιά της. Κι αυτό οφείλεται κυρίως στον συγγραφέα.\nCul.N.: Το tango είναι ένας χορός ιδιαίτερα δημοφιλής και αγαπητός στους Έλληνες. Για εσάς τι είναι το tango; Π.Ζ.: Από τα παραπάνω πρέπει να έγινε καθαρό το γιατί οι έλληνες αγαπούν το tango. Είναι θέμα ιδιοσυγκρασίας. Για μένα δεν είναι ένας ακόμα χορός. Είναι ολόκληρη κουλτούρα και νοοτροπία. Αλλά κατ’ αρχήν είναι ελευθερία και άνοιγμα στο άγνωστο. Μια έντονη συνομιλία, χωρίς το εμπόδιο των λέξεων, μεταξύ δύο ανθρώπων που μπορεί να μην ξαναβρεθούν ποτέ.\nCul.N.: Έχετε μια αξιόλογη διαδρομή στο χώρο του θεάτρου, του κινηματογράφου και της τηλεόρασης. Πώς βλέπετε τα πράγματα τώρα εν μέσω κρίσης; Πώς θα σχολιάζατε την τηλεοπτική ένδεια σε σύγκριση με τη θεατρική άνθιση των τελευταίων χρόνων; Π.Ζ.: Ωραία ερώτηση! Με προκαλεί να σκεφτώ ότι σε κάθε μεγάλη κρίση επιβιώνουν τα ουσιαστικά στοιχεία και καταποντίζονται τα κούφια. Προφανώς η τηλεόραση περνούσε τη δική της φούσκα. Πολλή διαφήμιση προς τον καταναλωτή, άρα πολλά διαθέσιμα λεφτά, για πολύ μεγάλα κασέ, σε πολύ μέτρια προϊόντα! Τζίφος. Στο θέατρο δεν μπορείς να ξεγελάσεις. Όσο κόπο ήθελε για να καταξιωθείς, άλλον τόσο θέλει και τώρα. Και είναι δίκαιο.\nCul.N.: Πιστεύετε πως το θέατρο καθώς και η στροφή πολλών τηλεοπτικών προσώπων σε αυτό μπορεί να περάσει ένα θετικό και αισιόδοξο μήνυμα; Π.Ζ.: Νομίζω μόλις απάντησα. Βέβαια είναι αισιόδοξο το να στρέφεσαι στην ουσία.


Κάθε αρχή και έξυπνη στις σπουδές: Εξοπλίζοντας εύκολα και οικονομικά το φοιτητικό σπίτι - Tromaktiko.gr\nΚάθε αρχή και έξυπνη στις σπουδές: Εξοπλίζοντας εύκολα και οικονομικά το φοιτητικό σπίτι\n14 Σεπτεμβρίου 2020 11:03\nΓια τους περισσότερους νέους, το ξεκίνημα της φοιτητικής ζωής συνιστά την έναρξη μιας από τις πιο ξεχωριστές περιόδους της ζωής τους.\nΟυσιαστικά, συνιστά την αρχή μιας νέας πραγματικότητας κατά την οποία οι νέοι και οι νέες καλούνται να κάνουν τα πρώτα τους βήματα στον κόσμο των ενηλίκων. Και μπορεί στα νέα ξεκινήματα, να συνηθίζουμε να λέμε και να ακούμε πως κάθε αρχή είναι και δύσκολη, ωστόσο, σε ό,τι αφορά στις σπουδές… κάθε αρχή είναι -και πρέπει να είναι- έξυπνη!\nΣε ό,τι αφορά στη φοιτητική ζωή βέβαια, δεν υπάρχει αμφιβολία ότι η αρχή γίνεται από το σπίτι, το πρώτο εκείνο «καταφύγιο» ανεξαρτησίας και τη βάση για τα πρώτα φοιτητικά ξενύχτια συντροφιά με την παρέα ή τα βιβλία, τις σημειώσεις και τον υπολογιστή. Η αλήθεια είναι πως κάποτε, το νέο σπίτι αποτελούσε ένα μεγάλο, δύσκολο και σε αρκετές περιπτώσεις ακριβό εγχείρημα για τις περισσότερες οικογένειες. Εν έτει 2020 όμως, οι επιλογές που έχουμε στη διάθεσή μας είναι όχι μόνο περισσότερες, αλλά την ίδια ώρα πιο έξυπνες, λειτουργικές και οικονομικές. Προκειμένου να γίνει, λοιπόν, αυτή η αρχή όσο πιο εύκολη, οικονομική και έξυπνη γίνεται, είναι σημαντικό για τους νέους σπουδαστές να επενδύσουν στην τεχνολογία, τις κατάλληλες οικιακές συσκευές και φυσικά, να «κυνηγήσουν» τις πιο έξυπνες προσφορές.\nΚάθε αρχή και έξυπνη στις σπουδές, λοιπόν, και ο μίνι οδηγός που ακολουθεί, μπορεί να αποτελέσει τη βάση για την οργάνωση του φοιτητικού σπιτιού σήμερα. Ιδού τι δεν πρέπει να λείπει από ένα φοιτητικό σπίτι το 2020. Οι απαραίτητες προσφορές, οικιακές συσκευές και tech επιλογές που μπορούν να διευκολύνουν και να κάνουν περισσότερο έξυπνη και διασκεδαστική την καθημερινότητα των φοιτητών.\nΟι οικιακές συσκευές σε πρώτο πλάνο\nΟι πρώτες και πλέον απαραίτητες αγορές για κάθε φοιτητικό σπίτι είναι εκείνες που αφορούν στις οικιακές συσκευές. Οι επιλογές είναι πολλές όμως, όλοι γνωρίζουμε ως ένα βαθμό ποια είναι τα προϊόντα που δεν δύνανται να απουσιάζουν από ένα νέο σπίτι και τα οποία καλούμαστε να προμηθευτούμε από την πρώτη κιόλας στιγμή: Από ψυγεία μέχρι κουζίνες και φούρνους και από πλυντήρια μέχρι σκούπες, καφετιέρες, βραστήρες, τοστιέρες, συσκευές σιδερώματος και φυσικά, φουρνάκια. Για να κάνουμε πιο έξυπνα και οικονομικά τις αγορές μας στη συγκεκριμένη περίπτωση βέβαια, είναι σημαντικό να πραγματοποιήσουμε σε πρώτο στάδιο μία έρευνα αγοράς, προκειμένου να ανακαλύψουμε τα προϊόντα που καλύπτουν τις ανάγκες και το budget μας και αφού τα καταγράψουμε, να αναζητήσουμε online τις καλύτερες προσφορές που «τρέχουν» σε καθεμιά από τις κατηγορίες που μας ενδιαφέρουν. Η λίστα με τις ανάγκες και τις προσφορές που θα ετοιμάσουμε, θα μας βοηθήσει να προμηθευτούμε με τα απαραίτητα, δίχως να ταλαιπωρηθούμε και χωρίς να βγούμε εκτός προϋπολογισμού.\nΟι προσφορές που ξεχωρίσαμε: Στη δική μας, online αναζήτηση των τοπ προσφορών για τις οικιακές συσκευές του σύγχρονου φοιτητικού σπιτιού, στη Media Markt εμείς ανακαλύψαμε φέτος μία πληθώρα επιλογών και λύσεων. Από μία IZZY SMART Inox τοστιέρα σε έναν Juro-Pro φούρνο μικροκυμάτων και μεταξύ άλλων, μία ηλεκτρική κουζίνα και ένα πλυντήριο ρούχων United σε εξαιρετικές τιμές.\nΔημιουργώντας το πιο έξυπνο home office\nΣύγχρονο και έξυπνο φοιτητικό σπίτι δίχως τεχνολογικά εργαλεία και gadgets, δεν υπάρχει. Τα καλά νέα είναι πως σήμερα, κυκλοφορούν στην αγορά tech συσκευές που μπορούν να μετατρέψουν κάθε χώρο του σπιτιού σε έναν high tech παράδεισο και να διευκολύνουν τη ζωή μας, ανεβάζοντας δε το επίπεδο της διασκέδασης ψηλά. Αρκεί να αναλογιστούμε πως εν έτει 2020 οι καθημερινές μας υποχρεώσεις μπορούν να οργανωθούν μέσα από ένα smartphone για να κατανοήσουμε πόσο πολύ μπορεί να αναβαθμίσει τη ζωή μας η τεχνολογία -ειδικότερα αν πρόκειται για τη ζωή ενός νέου φοιτητή. Για να είναι, λοιπόν, η κάθε αρχή στις σπουδές και έξυπνη, είναι σημαντικό να εξοπλίσουμε το φοιτητικό καταφύγιο με τους απαραίτητους τεχνολογικούς «συμμάχους» για τις φοιτητικές υποχρεώσεις και φυσικά, τη διασκέδαση. Ένα home office κρίνεται, άλλωστε, κάτι περισσότερο από σημαντικό στις μέρες μας. Την περίοδο που διανύουμε, δηλαδή, κατά τη διάρκεια της οποίας το digital learning έχει γίνει ο «κανόνας» στην εκπαίδευση, είναι σημαντικό να μεριμνήσουμε εκ των προτέρων για τα tech προϊόντα τα οποία κάνουν πιο εύκολες και αποτελεσματικές τις ακαδημαϊκές προσπάθειες των νέων. Αυτό σημαίνει ότι εκτός από έξυπνες τηλεοράσεις και tablets, την περίοδο που διανύουμε καλούμαστε να βρούμε και να προμηθευτούμε με τα πλέον σύγχρονα laptops και φυσικά, με desktop επιλογές, monitors και printers, δηλαδή με τον απαραίτητο τεχνολογικό εξοπλισμό για έναν φοιτητή σήμερα.\nΟι προσφορές που ξεχωρίσαμε: Τα περισσότερα καταστήματα έχουν αυτή την περίοδο ειδικές «φοιτητικές» προσφορές και το μόνο που χρειάζεται να κάνουμε, είναι να φροντίσουμε να τις εκμεταλλευτούμε προς όφελός μας. Στις προσφορές που «τρέχουν» πάνω σε είδη τεχνολογίας για το φοιτητικό σπίτι αυτές τις ημέρες, εμείς ανακαλύψαμε στη Media Markt tech προϊόντα σε εξαιρετικές τιμές, όπως το APPLE iPad 7gen, HP Desktops, LG Party Systems και μεταξύ άλλων, laptops όπως το HP Pavilion 13-an1006nv 13.3″.\nΚάθε αρχή και έξυπνη στις σπουδές, λοιπόν, αλλά για να συμβεί αυτό, είναι σημαντικό να κάνουμε εγκαίρως την απαραίτητη έρευνα αγοράς που μπορεί να καλύψει τις ανάγκες κάθε σύγχρονου φοιτητή και φυσικά, να ανακαλύψουμε τις κορυφαίες εκείνες προσφορές, οι οποίες θα μας επιτρέψουν να εξοπλίσουμε πλήρως και κυρίως, έξυπνα και οικονομικά το φοιτητικό σπίτι. Από την επιλογή του καλύτερου φούρνου μικροκυμάτων στην εύρεση του πλέον λειτουργικού ψυγειοκαταψύκτη και τη δημιουργία του πιο έξυπνου home office. Διότι μαζί με ένα νέο σπίτι, έρχεται και μία νέα ζωή. Και το σίγουρο είναι πως εν έτει 2020, κάθε νέος θέλει να γίνονται όλα εύκολα, γρήγορα και με τον πιο in tech τρόπο!